Προεδρικό Διάταγμα 603/1982 Οργάνωση και λειτουργία των μονάδων ειδικής αγωγής | Super Education\nΠ.Δ. 603/1982 ΦΕΚ 117 τ. Α΄ 21-9-1982\nΟργάνωση και λειτουργία των μονάδων ειδικής αγωγής\n1. Τις διατάξεις της παραγράφου 4, του άρθρου 3, του Νόμου 1143/1981 ” Περί Ειδικής Αγωγής, Ειδικής Επαγγελματικής Εκπαιδεύσεως Απασχολήσεως και Κοινωνικής Μερίμνης των αποκλινόντων εκ του φυσιολογικού ατόμων και άλλων τινών εκπαιδευτικών διατάξεων” (ΦΕΚ 80/31.3.1981 τ.Α`).\n2. Τις διατάξεις του άρθρου 27 του N. 1143/1981 και του άρθρου 2 του Ν. 186/1975 “περί του Κέντρου Εκπαιδεύσεως, Μελετών και Επιμορφώσεως (Κ.Ε.Μ.Ε.)”.\n3. Τη με αριθμό πράξεως 23/14.4.1982 γνωμοδότηση του τμήματος Δημοτικής του Κ.Ε.Μ.Ε.\n4. Τη με αριθμό 474/1982 γνωμοδότηση του Συμβουλίου Επικρατείας, ύστερα από πρόταση του Υπουργού Εθνικής Παιδείας και Θρησκευμάτων και\n5. Την αριθ. H/5421/7.7.1982 (ΦΕΚ 474/16.7.1982 τ. Β`) Κοινή Απόφαση του Πρωθυπουργού και Υπουργού Εθνικής Παιδείας και Θρησκ/των σχετικά με την “Ανάθεση αρμοδιοτήτων στους Υφυπουργούς Εθνικής Παιδείας και Θρησκ/των”,\nΠροσωνυμία και τύποι των μονάδων ειδικής αγωγής\n1. Ως μονάδες ειδικής αγωγής θεωρούνται :\nα) Τα αυτοτελή ειδικά σχολεία όλων των βαθμίδων και\nβ) Οι ειδικές τάξεις ή τμήματα ειδικής αγωγής, που λειτουργούν σε κανονικά σχολεία της Γενικής και Επαγγελματικής Εκπαίδευσης.\n2. Στις μονάδες αυτές παρέχεται ειδική αγωγή και εκπαίδευση και οι τύποι τους ορίζονται ως εξής:\nα) Ειδικά σχολεία για παιδιά που υστερούν νοητικά. Τα σχολεία αυτά δέχονται μαθητές που έχουν δείκτη νοημοσύνης κάτω από το ενδεικτικό όριο 75 και που είναι εκπαιδεύσιμοι ή ασκήσιμοι, όπως διαπιστώνεται από ιατροπαιδαγωγική υπηρεσία του άρθρου 7, του Ν. 1143/1981.\nβ) Ειδικά σχολεία για τυφλά παιδιά. Τα σχολεία αυτά δέχονται μαθητές, οι οποίοι δεν μπορούν να παρακολουθήσουν αποτελεσματικά τα εκπαιδευτικά προγράμματα του κανονικού σχολείου, εξαιτίας ολικής ή μερικής τυφλότητας.\nγ) Ειδικά σχολεία για κωφά και βαρήκοα παιδιά. Τα σχολεία αυτά δέχονται μαθητές, οι οποίοι, εξαιτίας ολικής ή μερικής κωφότητας, δεν μπορούν να παρακολουθήσουν αποτελεσματικά τα εκπαιδευτικά προγράμματα του κανονικού σχολείου.\nδ) Ειδικά σχολεία για σωματικά ανάπηρα παιδιά. Τα σχολεία αυτά δέχονται μαθητές, οι οποίοι παρουσιάζουν σωματικές αναπηρίες σε βαθμό που δεν τους επιτρέπει να φοιτήσουν και να παρακολουθήσουν τα εκπαιδευτικά προγράμματα του κανονικού σχολείου.\nε) Ειδικά σχολεία για συναισθηματικά διαταραγμένα και κοινωνικά δυσπροσάρμοστα παιδιά. Τα σχολεία αυτά δέχονται μαθητές, οι οποίοι, ανεξάρτητα από αιτιολογία, παρουσιάζουν συναισθηματικές διαταραχές, και δυσκολίες προσαρμογής, σε βαθμό που δεν επιτρέπουν τη φοίτησή τους σε κανονικό σχολείο.\nστ) Ειδικά σχολεία για ψυχικά πάσχοντα παιδιά. Τα σχολεία αυτά δέχονται μαθητές, οι οποίοι παρουσιάζουν ψυχικές ασθένειες σε βαθμό που δεν τους επιτρέπουν την παρακολούθηση των εκπαιδευτικών προγραμμάτων του κανονικού σχολείου.\nζ) Πολυδύναμα κέντρα ειδικής αγωγής, στα οποία παρέχεται εκπαίδευση σε περισσότερες από μία κατηγορίες αποκλινόντων παιδιών. Τέτοια κέντρα μπορούν να ιδρύονται σε περιοχές όπου οι ανάγκες το απαιτούν και οι συνθήκες το επιτρέπουν.\nη) Μαθητές, οι οποίοι παρουσιάζουν περισσότερα από ένα ελαττώματα εγγράφονται σε ειδικό σχολείο του τύπου ο οποίος ανταποκρίνεται περισσότερο στο βασικό τους ελάττωμα.\n3.α) Τάξεις ή τμήματα κανονικών εκπαιδευτικών μονάδων στα οποία παρέχεται ειδική εκπαίδευση, ονομάζονται ειδικές τάξεις ή τμήματα ειδικής αγωγής, αντίστοιχα.\nΣτις ειδικές τάξεις ή τμήματα ειδικής αγωγής φοιτούν αποκλίνοντες μαθητές μιας ή περισσοτέρων κατηγοριών, που είναι εγγεγραμμένοι στο κανονικό σχολείο στο οποίο ανήκει η ειδική τάξη ή το τμήμα ειδικής αγωγής.\nΟι διευθυντές των γειτονικών κανονικών σχολείων οφείλουν να διευκολύνουν την εγγραφή ή μετεγγραφή αποκλινόντων μαθητών στο σχολείο στο οποίο λειτουργεί ειδική τάξη ή τμήμα ειδικής αγωγής, προκειμένου να φοιτήσουν στο τμήμα αυτό, εφόσον και οι γονείς ή κηδεμόνες τους συμφωνούν προς αυτό.\nΣε κάθε κανονική εκπαιδευτική μονάδα μπορούν να ιδρύονται μια ή περισσότερες ειδικές τάξεις ή τμήματα ειδικής αγωγής, ανάλογα με τον αριθμό των αποκλινόντων μαθητών. Ο αριθμός αυτός δεν μπορεί να είναι μικρότερος του 8.\nβ) Στις ειδικέςτάξεις ή τμήματα ειδικής αγωγής η εφαρμογή των ειδικών εκπαιδευτικών προγραμμάτων, μεθόδων διδασκαλίας κ.λ.π., ρυθμίζεται από τις διατάξεις που ισχύουν για την ειδική αγωγή.\nγ) Οι υποχρεώσεις και τα δικαιώματα των εκπαιδευτικών των ειδικών τάξεων και των τμημάτων ειδικής αγωγής, ορίζονται από τον Νόμο 1143/81 και τις λοιπές σχετικές διατάξεις που ισχύουν για τους εκπαιδευτικούς της Γενικής και Επαγγελματικής Εκπαίδευσης.\nδ) Οι ειδικές τάξεις και τα τμήματα ειδικής αγωγής δεν εκδίδουν τίτλους σπουδών. Οι τίτλοι των μαθητών των ειδικών τάξεων ή τμημάτων ειδικής αγωγής εκδίδονται από το κανονικό σχολείο στο οποίο είναι εγγεγραμμένοι.\n1. Οι μονάδες ειδικής αγωγής δεν έχουν περιφέρεια.\n2. Σε μονάδα ειδικής αγωγής εγγράφονται παιδιά που παρουσιάζουν απόκλιση αντίστοιχη με τον τύπο της μονάδας αυτής, σύμφωνα με την επιθυμία των γονέων ή κηδεμόνων τους και εφόσον υπάρχουν κενές θέσεις σ` αυτή.\nΚατάταξη ειδικών δημοτικών σχολείων και νηπιαγωγείων\nΕσωτερική διάρθρωση των ειδικών δημοσίων σχολείων\nΗ εσωτερική διάρθρωση των ειδικών δημοτικών σχολείων είναι η ίδια με αυτή των κανονικών δημοτικών σχολείων.\nΟ Επιθεωρητής ειδικών σχολείων, μετά από πρόταση του συλλόγου των διδασκόντων και ανάλογα με τον αριθμό των μαθητών και το επίπεδο σχολικής τους ωριμότητας, μπορεί να εγκρίνει την δημιουργία μέχρι δύο (2) προκαταρκτικών τμημάτων στην πρώτη (Α`) τάξη. Το Τμήμα ή τα τμήματα αυτά αποτελούν την προβαθμίδα του ειδικού δημοτικού σχολείου, οι Α` και Β` τάξεις την κατώτερη βαθμίδα, οι Γ` και Δ` τάξεις την μέση και οι Ε` και ΣΤ` τάξεις την ανώτερη βαθμίδα.\nΣτην προβαθμίδα των 4/θεσίων και άνω ειδικών δημ. σχολείων μπορεί να τοποθετείται νηπιαγωγός, που έχει μετεκπαιδευθεί στην Ειδική Αγωγή.\nΒιβλία και έντυπα που πρέπει να τηρούνται\nΤα επίσημα υπηρεσιακά βιβλία και έντυπα που πρέπει να τηρούνται από τις μονάδες ειδικής αγωγής είναι τα παρακάτω :\nΕιδικά Σχολεία :\n1. Βιβλίο μητρώου και προόδου μαθητών. Οι μαθητές που έρχονται για πρώτη φορά στο σχολείο, εγγράφονται στο βιβλίο μητρώου και προόδου των μαθητών με την παρακάτω σειρά:\nα) Εγγράφονται με αλφαβητική σειρά, οι μαθητές της Α` τάξης, και κατανέμονται στις προκαταρκτικές, όπου καταρτίζονται τέτοιες.\nβ) Με αλφαβητική σειρά οι μαθητές των υπολοίπων τάξεων. Στο βιβλίο αυτό καταχωρίζονται τα παρακάτω στοιχεία :\nαα) Στοιχεία ταυτότητας (ονοματεπώνυμο, όνομα πατέρα και μητέρας, τόπος γέννησης, ημερομηνία γέννησης, Δήμος ή Κοινότητα που είναι εγγεγραμμένος, Νομός, αριθμός μητρώου ή δημοτολογίου, ιθαγένεια θρήσκευμα, φύλο, επάγγελμα πατέρα και μητέρας, διεύθυνση σπιτιού).\nββ) Στοιχεία εγγραφής : τάξη, τίτλος εγγραφής (είδος, αριθμός και ημερομηνία, αρχή από την οποία εκδόθηκε), σχολική χρονιά.\nγγ) Βαθμολογική κατάσταση : τάξη, βαθμολογία κάθε τριμήνου, μέσος όρος, βαθμολογία σε κάθε μάθημα και μέσος όρος επίδοσης σ` όλα τα μαθήματα, απουσίες δικαιολογημένες (+), αδικαιολόγητες (-), και η διαγωγή.\nΣ`αυτό το βιβλίο καταχωρίζονται τα παρακάτω στοιχεία των κάθε είδους τίτλων που εκδίδονται (απολυτηρίων, αποδεικτικών, ενδεικτικών) : ο αύξοντας αριθμός στο Βιβλίο πιστοποιητικών Σπουδής, ο αριθμός μητρώου του μαθητή, το ονοματεπώνυμο, το όνομα του πατέρα, η τάξη, το είδος τίτλου και η ημερομηνία που εκδόθηκε.\nΣ`αυτό καταχωρίζονται, οι δραστηριότητες που αναπτύσσονται στα πλαίσια της σχολικής ζωής, και κάθε γεγονός που αξίζει να σημειώνεται και έχει σχέση με τη λειτουργία του σχολείου.\n4. Μητρώο προσωπικού που υπηρετεί στο σχολείο.\n5. Βιβλίο πράξεων του Διευθυντή.\n6. Βιβλίο πράξεων του συλλόγου των διδασκόντων.\n8. Πρωτόκολλο εμπιστευτικό.\n9. Βιβλίο βιβλιοθήκης. Σ` αυτό καταχωρίζονται τα βιβλία που εισέρχονται στη σχολική βιβλιοθήκη.\n10. Βιβλίο υλικού, εποπτικών οργάνων, και οπτιακουστικών μέσων.\n11. Βιβλίο διδασκομένης ύλης.\n12. Βιβλίο διεκπεραίωσης της αλληλογραφίας.\n13. Ατομικός φάκελος κάθε μαθητή, το περιεχόμενο του οποίου είναι μυστικό. Ο φάκελος περιέχει :\nα) Την διαγνωστική έκθεση της ιατροπαιδαγωγικής υπηρεσίας (ιατροπαιδαγωγικού σταθμού, σχολικού Ψυχολογικού σταθμού, κινητής διαγνωστικής ομάδας).\nβ) Τις παρατηρήσεις των διδασκόντων, του ψυχολόγου, του κοινωνικού λειτουργού και του ιατρού ή άλλου ειδικού επιστήμονα ανάλογα με την περίπτωση.\nγ) Κάθε στοιχείο που είναι δυνατό ν` αποδείξει την πνευματική, ψυχοσωματική και κοινωνική εξέλιξη του μαθητή, (ιχνογραφήματα, τετράδια, εκθέσεις, χειροτεχνήματα κ.λ.π.)\nΤα έντυπα που είναι απαραίτητα για τις βασικές ανάγκες των ειδικών σχολείων είναι τα παρακάτω :\n1. Φύλλα ημερησίου ελέγχου των μαθητών.\n2. Δελτία ατομικότητας (καρτέλλες μαθητών).\n3. `Εντυπα πιστοποιητικών σπουδών.\n4. Τίτλοι κάθε είδους.\n5. Υπηρεσιακά σημειώματα μαθητών που μετεγγράφονται και κάθε άλλο έντυπο, που κατά την κρίση του Διευθυντή απλοποιεί τη γραφειοκρατία.\nΕιδικά Νηπιαγωγεία :\nΑπό τα ειδικά νηπιαγωγεία τηρούνται τα βιβλία και τα έντυπα που προβλέπονται και για τα κανονικά νηπιαγωγεία, καθώς και ο ατομικός φάκελος που προβλέπεται από το στοιχείο 13 της παραγράφου 1.Α.\nΕιδικές Τάξεις :\nΑπό τις ειδικές τάξεις τηρούνται τα παρακάτω βιβλία και έντυπα :\n1. Ημερολόγιο σχολικής ζωής, στο οποίο καταχωρίζονται οι δραστηριότητες που αναπτύσσονται στα πλαίσια της σχολικής ζωής και κάθε γεγονός που αξίζει να σημειώνεται και έχει σχέση με τη λειτουργία της ειδικής τάξης.\n2. Βιβλίο βιβλιοθήκης. Σ` αυτό γράφονται τα βιβλία που εισέρχονται στη βιβλιοθήκη της ειδικής τάξης.\n3. Βιβλίο της ύλης που διδάσκεται.\n4. Ατομικός φάκελος κάθε μαθητή, σύμφωνα με το στοιχείο 13 της παραγράφου 1.Α. του άρθρου αυτού.\n5. Οι ειδικές τάξεις δεν τηρούν δικό τους βιβλίο μητρώου και προόδου των μαθητών τους. O βαθμός προόδου των μαθητών των τάξεων αυτών καταχωρίζεται στο αντίστοιχο βιβλίο του κανονικού σχολείου στο οποίο έχουν εγγραφεί.\n1. Το σχολικό έτος για τις μονάδες ειδικής αγωγής και τις άλλες ειδικές τάξεις, αρχίζει την 1 Σεπτεμβρίου και τελειώνει στις 31 Αυγούστου του επόμενου έτους.\n2. Το διδακτικό έτος αρχίζει στις 11 Σεπτεμβρίου και τελειώνει στις 20 Ιουνίου του επόμενου έτους.\n3. Τα μαθήματα αρχίζουν στις 11 Σεπτεμβρίου και τελειώνουν στις 10Ιουνίου του επόμενου έτους. Τα ενδεικτικά χορηγούνται στους μαθητές στις 15 Ιουνίου, τ` απολυτήρια στέλνονται στα αρμόδια Γυμνάσια ή στις ειδικές Επαγγελματικές Σχολές την ίδια μέρα και σε περίπτωση που η 15 Ιουνίου είναι αργία, οι παραπάνω ενέργειες γίνονται την προηγούμενη ημέρα. Εκείνοι που έχουν εννιάχρονη εκπαίδευση που προβλέπει ο νόμος, εγγράφονται στα γυμνάσια ή τις ειδικές Επαγγελματικές Σχολές προαιρετικά.\n4. Από 1-10 Σεπτεμβρίου γίνονται οι προπαρασκευαστικές εργασίες σε όλες τις μονάδες ειδικής αγωγής, ώστε την ορισμένη μέρα ν` αρχίζουν κανονικά τα μαθήματα.\n5. Ο χρόνος διδασκαλίας των μαθημάτων χωρίζεται σε τρία τρίμηνα :\nα` Τρίμηνο : Από τις 11 Σεπτεμβρίου ως τις 10 Δεκεμβρίου.\nβ` Τρίμηνο : Από τις 11 Δεκεμβρίου ως τις 10 Μαρτίου.\nγ` Τρίμηνο : Από τις 11 Μαρτίου ως τις 10 Ιουνίου.\n6. Οι γονείς ενημερώνονται προσωπικά από το δάσκαλο της τάξης, σχετικά με την πρόοδο, την διαγωγή και την τακτική ή όχι φοίτηση των παιδιών τους στο ειδικό σχολείο. Επίσης οι γονείς και οι κηδεμόνες ενημερώνονται για την εξέλιξη των παιδιών τους από τους ειδικούς επιστήμονες (γιατρό, ψυχολόγο, κοινωνικό λειτουργό κ.λ.π.) με τους οποίους συνεργάζεται η μονάδα ειδικής αγωγής.\n7. H ώρα έναρξης των μαθημάτων στις μονάδες ειδικής αγωγής είναι η ίδια με την ώρα που αρχίζουν τα μαθήματα στα σχολεία της Γενικής Εκπαίδευσης. Τα αυτοτελή ειδικά σχολεία Γενικής Εκπαίδευσης λειτουργούν μόνο πρωϊνές ώρες, και σε αίθουσες διδασκαλίας που χρησιμοποιούνται αποκλειστικά απ`αυτά.\nΟι ειδικές τάξεις ακολουθούν το ωρολόγιο πρόγραμμα του σχολείου το οποίο εξυπηρετούν.\n8. Αλλαγή στην ώρα έναρξης των μαθημάτων στις ειδικές μονάδες ειδικής αγωγής, επιτρέπεται σε εξαιρετικές περιπτώσεις, και μετά από έγκριση του Επιθεωρητή των Ειδικών Σχολείων.\nΔιακοπές μαθημάτων λόγω έκτακτων συνθηκών\n1. Τα μαθήματα των ειδικών σχολείων είναι δυνατόν να διακοπούν μέχρι 15 ημέρες, με απόφαση του Νομάρχη :\nα) Εξαιτίας επιδημικής ασθένειας, μετά από εισήγηση του αρμόδιου Υγειονομικού Επιθεωρητή ή Σχολίατρου ή σε επείγουσα περίπτωση χωρίς εισήγηση και\nβ) Για λόγους έκτακτης ανάγκης, μετά από εισήγηση του αρμόδιου Επιθεωρητή Δημοτικής Εκπαίδευσης.\nΑν χρειαστεί να διακοπούν τα μαθήματα περισσότερο από 15 ημέρες, είναι απαραίτητη η έγκριση του Υπουργού Εθνικής Παιδείας και Θρησκευμάτων.\n2. Η διδασκαλία των μαθημάτων στα σχολεία της προηγούμενης παραγράφου είναι δυνατόν να παραταθεί για χρονικό διάστημα όχι μεγαλύτερο από 15 ημέρες, με απόφαση του Υπουργού Εθνικής Παιδείας και Θρησκευμάτων, ύστερα από γνώμη του αρμόδιου Υπηρεσιακού Συμβουλίου. Στην περίπτωση αυτή παρατείνεται ανάλογα και ο χρόνος που θα λήξει το διδακτικό έτος.\n1. Στις μονάδες ειδικής αγωγής οργανώνονται εορταστικές εκδηλώσεις κατά τις ημέρες των εθνικών επετείων της 28 Οκτωβρίου, της 25 Μαρτίου, καθώς και κατά την 17 Νοεμβρίου, ημέρα εορτής για το Πολυτεχνείο.\nΟι εκδηλώσεις αυτές εντάσσονται στα προγράμματα των τοπικών Δημοτικών ή Κοινοτικών Αρχών και γίνονται την παραμονή των εθνικών επετείων.\nΟι εορτές αυτές είναι δυνατό να γίνονται και άλλη ημέρα, ανάλογα με τις τοπικές συνθήκες.\n2. Επίσης, μετά από απόφαση του συλλόγου των διδασκόντων, μπορούν να διοργανωθούν (κάθε σχολικό έτος) αθλητικές, χειροτεχνικές και άλλες σχολικές εκδηλώσεις.\nΣκοπός των παραπάνω εκδηλώσεων είναι η βίωση από τους μαθητές των μορφωτικών αγαθών του σχολείου τους, η ομαλή προσαρμογή στο σχολικό και ευρύτερο κοινωνικό περιβάλλον και γενικά η υποβοήθηση της εξέλιξής τους.\nΟι σχολικές εκδηλώσεις γενικά είναι διαλεγμένες με προσοχή, απλές στην εκτέλεση και εντάσσονται στην όλη εργασία του ειδικού σχολείου.\n3. H συμμετοχή των μαθητών των μονάδων ειδικής αγωγής σε παρελάσεις, αφήνεται στην κρίση του συλλόγου των διδασκόντων.\n1. Οι σχολικές εκδρομές έχουν ψυχαγωγικό ή μορφωτικό σκοπό και μπορεί να διαρκούν ολόκληρη ή μισή ημέρα.\n2. Τις εκδρομές τις προγραμματίζει με απόφασή του ο σύλλογος των διδασκόντων. Όσες πραγματοποιούνται με αυτοκίνητο ή άλλο συγκοινωνιακό μέσο πρέπει να εγκρίνονται από τον αρμόδιο Επιθεωρητή\n3. Πολυήμερες εκδρομές για μαθητές ειδικών σχολείων δεν επιτρέπονται.\n4. Οι επισκέψεις έχουν μορφωτικό και ψυχαγωγικό σκοπό και προγραμματίζονται από το σύλλογο των διδασκόντων ή από το δάσκαλο της τάξης ή της βαθμίδας και υπόκειται στην έγκριση του Διευθυντή του σχολείου.\nΕγγραφές μαθητών σε δημόσια ή ιδιωτικά ειδικά σχολεία\n1. Οι εγγραφές των μαθητών στα δημόσια ή ιδιωτικά ειδικά σχολεία γίνονται κατά την ίδια χρονική περίοδο, κατά την οποία γίνονται και οι εγγραφές στα αντίστοιχα κανονικά σχολεία Γενικής Εκπαίδευσης.\n2. Οι μαθητές εγγράφονται στα βιβλία του σχολείου με το ονοματεπώνυμο με το οποίο έχουν εγγραφεί στα Μητρώα ή Δημοτολόγια του αρμόδιου Δήμου ή Κοινότητας.\n3. Στην Πρώτη (Α`) τάξη του ειδικού δημ. σχολείου εγγράφονται παιδιά που έχουν συμπληρώσει την 1 Οκτωβρίου του έτους εγγραφής τους, ηλικία 5 χρόνων και 6 μηνών.\nΚάθε πράξη εγγραφής μαθητή που δεν έχει νόμιμη ηλικία, είναι άκυρη και ο Διευθυντής του σχολείου που έκανε αυτή την πράξη εγγραφής ελέγχεται πειθαρχικά.\n4. Τα δικαιολογητικά που προσκομίζονται για την εγγραφή μαθητή στην Πρώτη (Α`) τάξη, είναι τα παρακάτω:\nα) Πιστοποιητικό Δήμου ή Κοινότητας, που πιστοποιεί την εγγραφή του στα οικεία Μητρώα ή Δημοτολόγια. Από την ημερομηνία γέννησης, που αναγράφεται στο ανωτέρο πιστοποιητικό, ελέγχεται και το νόμιμο της ηλικίας του και μόνο σε περίπτωση που το στοιχείο αυτό δεν προκύπτει από το πιστοποιητικό αυτό προσκομίζεται και ληξιαρχική πράξη γέννησης.\nβ) Το βιβλιάριο υγείας του παιδιού. Από την απλή επίδειξή του ελέγχεται αν ο μαθητής έκανε τον αντιδιφθεριτικό εμβολιασμό.\nγ) `Έκθεση ιατροπαιδαγωγικής υπηρεσίας, του άρθρου 7 του Ν. 1143/1981 η οποία πρέπει ανάμεσα στα άλλα να περιλαμβάνει:\nΙ. Το είδος και το βαθμό της απόκλισης του μαθητή.\nΙΙ. Γνώμη για τη δυνατότητα : α) παρακολούθησης, από μέρους του μαθητή προγράμματος συγκεκριμένου τύπου ειδικού σχολείου ή ειδικής τάξης, β) προσαρμογής του στο σχολικό περιβάλλον και τη σχολική ζωή και γ) πρόβλεψη για την πιθανή εξέλιξή του.\nΙΙΙ. Το ατομικό οικογενειακό και κοινωνικό ιστορικό του μαθητή.\nΙV. Οποιαδήποτε πληροφορία που μπορεί να βοηθήσει το έργο της ειδικής αγωγής.\nΣτην περίπτωση που η προσκόμιση της διαγνωστικής έκθεσης δεν είναι δυνατή κατά το χρόνο της εγγραφής, ο γονέας ή κηδεμόνας του μαθητή υποβάλλει δήλωση του νόμου 105/69, με την οποία αυτός αναλαμβάνει την υποχρέωση να προσκομίσει την παραπάνω διαγνωστική έκθεση μέχρι που ν` αρχίσουν τα μαθήματα.\nΑν η προσκόμιση της παραπάνω διαγνωστικής έκθεσης δεν πραγματοποιηθεί, ο μαθητής γίνεται δεκτός για φοίτηση όταν εμπίπτει στην κατηγορία των μαθητών της ειδικής εκπαιδευτικής μονάδας, κατά την κρίση του συλλόγου των διδασκόντων σ` αυτή.\nΠαράλληλα ο Διευθυντής του σχολείου μεριμνά για την ιατροπαιδαγωγική εξέταση του μαθητή.\n5. Στις λοιπές τάξεις (Β` – ΣΤ`) εγγράφονται όσοι μαθητές προήχθηκαν από τις προηγούμενες τάξεις. Η εγγραφή των μαθητών των τάξεων αυτών γίνεται αυτεπάγγελτα από τα σχολεία μετά την έκδοση των αποτελεσμάτων. Τυχόν διακίνησή τους από σχολείο σε σχολείο γίνεται με τη διαδικασία μετεγγραφών, που ορίζεται από το άρθρο 13 του παρόντος Π.Δ.\n6. Για τους μαθητές που δεν έχουν εγγραφεί στα Μητρώα ή Δημοτολόγια των οικείων Δήμων ή Κοινοτήτων (άρθρο 113, Ν.Δ. 720/78) και που είναι υποχρεωμένοι να φοιτήσουν, η εγγραφή τους γίνεται στο βιβλίο Μητρώου και Προόδου των μαθητών του σχολείου από τον Δ/ντή. Στην περίπτωση αυτή ο κηδεμόνας υποβάλλει υπεύθυνη δήλωση του N.Δ. 105/69, όπου δηλώνει ότι ο μαθητής έχει τη νόμιμη ηλικία για να εγγραφεί στο σχολείο και ότι αναλαμβάνει την υποχρέωση για την εγγραφή του στα Μητρώα ή Δημοτολόγια μέσα σ` ένα μήνα, προσκομίζοντας στο σχολείο το αναγκαίο πιστοποιητικό γέννησης, προκειμένου να ρυθμιστεί η σχετική εκκρεμότητα.\n7.α) Όσοι έχουν τη νόμιμη για εγγραφή ηλικία και δεν είναι δηλωμένοι στα μητρώα αρρένων ή στα δημοτολόγια του οικείου Δήμου ή Κοινότητας (άρθρο 3 και επ. του Π.Δ. 762/1970), γίνονται πάντοτε δεκτοί για φοίτηση και εγγράφονται υποχρεωτικά στο βιβλίο μητρώου και προόδου των μαθητών.\nβ) Ο Διευθυντής του σχολείου μεριμνά για την τακτοποίηση της εκκρεμότητας στο Δήμο ή την Κοινότητα, μέχρι τέλους του σχολικού έτους.\nγ) Οι μαθητές αυτοί θεωρούνται κανονικοί και λαμβάνουν κανονικούς τίτλους σπουδών, εφόσον έχει τακτοποιηθεί η εκκρεμότητα εγγραφής τους στα μητρώα αρρένων ή στα δημοτολόγια του Δήμου ή της Κοινότητας, μέχρι τέλους του σχολικού έτους.\n8. Οι μαθητές που προέρχονται από ιδιωτικά σχολεία, εγγράφονται στα δημόσια ή ιδιωτικά σχολεία, με βάση τον τίτλο σπουδών τους, ο οποίος είναι θεωρημένος από τον αρμόδιο Επιθεωρητή. Στην περίπτωση αυτή τηρείται και η προϋπόθεση του εδαφίου γ`, της παρ. 4 του παρόντος άρθρου.\n9. Οι αποκλίνοντες μαθητές, που διδάχθηκαν στο σπίτι με την ευθύνη των γονέων ή κηδεμόνων τους και οι οποίοι δεν φοίτησαν καθόλου στο σχολείο, εξαιτίας ειδικών παθήσεων, γράφονται στα δημόσια ή ιδιωτικά ειδικά σχολεία μετά από κατατακτήρια εξέταση, η οποία γίνεται ύστερα από απόφαση του αρμόδιου Επιθεωρητή των κανονικών σχολείων. Η εξέταση αυτή γίνεται στα 4/θέσια και άνω δημοτικά σχολεία από τριμελή εξεταστική επιτροπή δασκάλων, που ορίζονται από το Διευθυντή του σχολείου και στα 1/θέσια μέχρι 3/θέσια ειδικά σχολεία από διμελή επιτροπή δασκάλων, που ορίζονται από τον Επιθεωρητή των κανονικών σχολείων της Περιφέρειας. Στη δεύτερη αυτή περίπτωση απαραίτητα παίρνει μέρος και ο Διευθυντής του δημοτικού σχολείου από το οποίο προέρχεται ο μαθητής. Οι μαθητές αυτοί κατατάσσονται σε τάξη για την οποία κρίνονται ικανοί, αλλά ποτέ σε τάξη ανώτερη απ` αυτή που αναλογεί στη χρονολογική τους ηλικία.\nΗ κατατακτήρια αυτή εξέταση περιλαμβάνει προφορική εξέταση και απάντηση των ερωτηματολογίων που αναφέρονται στο άρθρο 15 του παρόντος γίνεται δε σε όλα τα μαθήματα που διδάσκονται στην τάξη, στην οποία ο εξεταζόμενος ζητάει την κατάταξη και διατάσσεται από τον Επιθεωρητή των κανονικών σχολείων της Περιφέρειας στην οποία ανήκει το σχολείο, όπου πρόκειται να εγγραφεί ο μαθητής. Παθήσεις που δικαιολογούν τη μη εγγραφή του μαθητή στο σχολείο ή τη διακοπή της φοίτησής του ή την εξολοκλήρου αποχή απ` αυτή και που βεβαιώνονται από το Θεραπευτήριο στο οποίο νοσηλεύτηκε ο μαθητής ή πιστοποιούνται από θεράποντες ειδικούς γιατρούς, ύστερα από σύμφωνη γνωμάτευση της αρμόδιας κατά τόπους Α/θμιας Υγειονομικής Επιτροπής (άρθρο 11 του νόμου 1811/51, όπως τροποποιήθηκε από το νόμο 22/1975) και που επιτρέπουν την παραπομπή του σε κατατακτήρια εξέταση, είναι οι παρακάτω:\nα) Ορθοπεδικές παθήσεις οστών και αρθρώσεων που έχουν ανάγκη μακράς ακινησίας ή κατάκλισης για θεραπεία.\nβ) Τετραπληγίες, παραπληγίες, ημιπληγίες σπαστικές ή χαλαρές.\nε) Χρόνιες νευρολογικές αρρώστιες, δηλαδή: μυοπάθειες ή εγκεφαλοπάθειες, που καθιστούν αδύνατη την κανονική βάδιση\nστ) Αρρώστια του Χάνσεν στο στάδιο της μετάδοσης.\nζ) Επιληψία μορφής πυκνοληψίας.\nη) Ανοικτή φυματίωση των πνευμόνων.\nθ) Φυματιώδης μηνιγγίτιδα.\nι) Νεοπλασίες βραδείας εξέλιξης.\nια) Βαριές αιμολυτικές αναιμίες, που απαιτούν συχνές μεταγγίσεις αίματος.\nιβ) Καρδιακές ή νεφρικές χρόνιες παθήσεις, που δεν μπορούν ν` αντισταθμιστούν.\nιδ) Βαριά ινώδης κυστική παγκρεατίτιδα.\nιε) Κάθε πάθηση για τη θεραπεία της οποίας ο μαθητής παρέμεινε στο Νοσοκομείο πέρα από 3 μήνες.\nΟι διατάξεις της παραγράφου αυτής εφαρμόζονται και για μαθητές οι οποίοι, εξαιτίας απομακρυσμένης διαμονής που βεβαιώνεται από τον αρμόδιο Επιθεωρητή Ειδικών Σχολείων, δεν μπορούν να φοιτήσουν στην ειδική σχολική μονάδα.\n10. Όσα αφορούν στην εγγραφή και τις εξετάσεις μαθητών ειδικών σχολείων του εξωτερικού σε αντίστοιχες τάξεις ή βαθμίδες των ειδικών σχολείων στην Ελλάδα, διέπονται από τις διατάξεις που είναι σχετικές για τις εγγραφές σε σχολείο Γενικής Εκπαίδευσης.\n11. Οι μαθητές, παιδιά αθιγγάνων, που δεν έχουν καμιά υπηκοότητα, εγγράφονται στην Πρώτη (Α`) τάξη του ειδικού σχολείου με τη ληξιαρχική πράξη γέννησής τους, βάφτισης και με την προϋπόθεση που προβλέπεται από το άρθρο αυτό (παράγραφος 4, εδάφιο γ`). Στη συνέχεια με έγγραφό του ο Διευθυντής του σχολείου γνωρίζει αυτό στην αρμόδια Νομαρχία για να φροντίσει για την τακτοποίηση του θέματος της ιθαγένειάς τους στα οικεία Μητρώα ή Δημοτολόγια.\nΓια τις λοιπές τάξεις του ειδικού σχολείου οι μαθητές αυτοί εγγράφονται με τον τίτλο σπουδών τους.\n12. Όσοι επικαλούνται ξένη υπηκοότητα, καθώς και αυτοί που δεν μπορούν να αποδείξουν την απόκτηση ελληνικής ή ξένης ιθαγένειας, όταν πρόκειται να εγγραφούν σε οποιαδήποτε τάξη του ειδικού σχολείου, έχουν υποχρέωση να προσκομίσουν, αντί για πιστοποιητικό της παρ. 4α του παρόντος άρθρου, πιστοποιητικό ιθαγένειας του Υπουργείου Εσωτερικών (άρθρο 13 του Α.Ν. 2280/1940).\n13. Οι εγγραφές μαθητών σε μειονοτικά ειδικά σχολεία γίνονται σύμφωνα με τις διατάξεις που ισχύουν κάθε φορά για εγγραφές των μαθητών στα κανονικά σχολεία, σε συνδυασμό με τις διατάξεις του άρθρου αυτού.\nΕγγραφές μαθητών σε Πρότυπα Ειδικά Σχολεία\n1. Στην Πρώτη (Α`) τάξη των Προτύπων Ειδικών Σχολείων, εγγράφονται μετά από κλήρωση, που γίνεται μέσα στο 1ο πενθήμερο του Ιουνίου μπροστά στους γονείς, παιδιά και των δύο φύλων που έχουν τη νόμιμη ηλικία αφού τηρηθούν οι προϋποθέσεις της παρ. 4, εδαφ. γ` του άρθρου 10 του παρόντος Π.Δ., μετά από αίτηση των γονέων τους. Οι γονείς έχουν δικαίωμα να υποβάλουν αίτηση μόνο σ` ένα Πρότυπο Ειδικό Σχολείο, βεβαιώνοντας με δήλωση του Ν.Δ. 105/1969 ότι δεν έχουν υποβάλει αίτηση σε άλλο Πρότυπο Ειδικό Σχολείο.\n2. Οι αιτήσεις των γονέων, μαζί με τα απαραίτητα δικαιολογητικά υποβάλλονται μέσα στο τρίτο 10/ήμερο του Μαίου. Μετά την 31η Μαίου οι αιτήσεις δεν γίνονται δεκτές. Η κλήρωση γίνεται μέσα στο χρονικό διάστημα που ορίζεται στην προηγούμενη παράγραφο, από επιτροπή, που την αποτελούν, ο Διευθυντής της Σχολής, δύο μέλη του διδακτικού προσωπικού, και δύο εκπρόσωποι των γονέων που παρευρίσκονται, οι οποίοι ορίζονται από τον ανωτέρω Διευθυντή της Σχολής.\nΕκτός από τον κανονικό αριθμό κληρώνονται 20% επιπλέον ως επιλαχόντες, για την πλήρωση κενών θέσεων που τυχόν θα παρουσιασθούν στη διάρκεια της σχολικής χρονιάς.\nΗ πλήρωση των θέσεων αυτών γίνεται σύμφωνα με τη σειρά κληρώσεως των επιλαχόντων. H επιτροπή αυτή συντάσσει το πρακτικό επιλογής, αντίγραφο του οποίου υποβάλλει στο Υπουργείο Παιδείας.\n3. Πέρα από τον αριθμό των παιδιών που προβλέπεται, εγγράφεται κατ` εξαίρεση και ο άλλος αδελφός, αυτού που κληρώθηκε.\nΣτα ανωτέρω Πρότυπα και Πειραματικά Ειδικά Σχολεία εγγράφονται, χωρίς κλήρωση και ανεξάρτητα από τον αριθμό που προβλέπεται να φοιτούν σε κάθε τάξη, τα παιδιά του διδακτικού προσωπικού των οικείων Παιδαγωγικών Ακαδημιών, των Προτύπων αυτών, των Πειραματικών Ακαδημιών, των Προτύπων αυτών, των Πειραματικών σχολείων των Πανεπιστημίων, του Μαρασλείου Διδασκαλείου Δημοτικής Εκπαίδευσης, και των Προτύπων του.\n4. Σε κάθε μία από τις άλλες τάξεις, γράφονται οι μαθητές που προήχθηκαν από την προηγούμενη τάξη του ίδιου σχολείου.\n5. Οι θέσεις που μένουν κενές στις τάξεις των Προτύπων Ειδικών Σχολείων πληρώνονται με εγγραφή μαθητών που προέρχονται από άλλα σχολεία.\nΌταν οι αιτήσεις είναι περισσότερες από τις κενές θέσεις γίνεται κλήρωση.\nΘεωρούνται ότι υπάρχουν κενές θέσεις όταν ο αριθμός των μαθητών που φοιτούν είναι μικρότερος από τον αριθμό που προβλέπεται.\n1. Μετεγγραφή μαθητή από ειδικό σχολείο σε άλλο ειδικό σχολείο επιτρέπεται μόνο όταν ισχύουν οι παρακάτω λόγοι:\nα) Αν καταργηθεί ή συγχωνευθεί το σχολείο στο οποίο είναι εγγεγραμμένος ο μαθητής.\nβ) Αν, εξαιτίας κάποιας επιδημίας, πρόκειται το σχολείο να μείνει κλειστό περισσότερο από ένα μήνα.\nγ) Αν η οικογένεια του μαθητή ή η οικογένεια του κηδεμόνα του μαθητή άλλαξε κατοικία, οπότε μαζί με τα άλλα δικαιολογητικά μετεγγραφής συνυποβάλλεται και υπεύθυνη δήλωση του N.Δ. 105/69 του γονέα ή του κηδεμόνα του μαθητή, σχετικά με τη νέα κατοικία.\nδ) Αν σοβαροί λόγοι υγείας του μαθητή επέβαλαν ν` αλλάξει κατοικία. Οι λόγοι αυτοί βεβαιώνονται από το σχολίατρο της Περιφέρειας ή σε περίπτωση που λείπει ή απουσιάζει αυτός, από άλλο γιατρό κρατικό ή στρατιωτικό.\nε) Αν ο μαθητής πρόκειται να γυρίσει στον τόπο όπου είναι η μόνιμη κατοικία της οικογένειάς του. Αυτό αποδεικνύεται με υπεύθυνη δήλωση του Ν.Δ. 105/69 του γονέα ή του κηδεμόνα του μαθητή.\nστ) Αν την επιμέλεια του μαθητή την ανέλαβε άλλο πρόσωπο, που μένει σε άλλη πόλη ή χωριό.\nΤότε χρειάζεται υπεύθυνη δήλωση του N.Δ. 105/69 του προσώπου που ανέλαβε την επιμέλεια του μαθητή, καθώς και ίδια δήλωση του γονέα ότι αποδέχεται αυτή την επιμέλεια.\nζ) Αν στην Περιφέρεια της μόνιμης κατοικίας ιδρυθεί νέο ειδικό σχολείο ή ειδική τάξη.\nη) Σε εξαιρετικές περιπτώσεις μη αποδοχής ή προσαρμογής του μαθητή στο σχολικό περιβάλλον, μπορεί να γίνει μετεγγραφή του με άδεια του αρμόδιου Επιθεωρητή ειδικών Σχολείων και την σύμφωνη γνώμη των γονέων ή κηδεμόνων.\n2. Στις περιπτώσεις όπου επιτρέπεται η μετεγγραφή μαθητών, ο τίτλος μετεγγραφής δεν δίνεται στους γονείς ή στους κηδεμόνες των μαθητών, αλλά στέλνεται υπηρεσιακά, μαζί με το δελτίο ατομικότητας του μαθητή και τον ατομικό φάκελο, στον Διευθυντή του νέου σχολείου, ο οποίος είναι υποχρεωμένος να ενημερώσει τον παλαιό Δ/ντή ότι παρέλαβε τον τίτλο και τον ατομικό φάκελο.\n3. Μαθητής του ειδικού σχολείου, ο οποίος έδειξε βελτίωση ή σχετική πνευματική ωριμότητα, μπορεί να μετεγγραφεί σε κανονικό δημοτικό σχολείο, σύμφωνα με τις διατάξεις που ισχύουν για τις μετεγγραφές στα σχολεία της Γενικής Εκπαίδευσης και ύστερα από γνωμάτευση της Ιατροπαιδαγωγικής Υπηρεσίας, απόφαση του συλλόγου διδασκόντων και σύμφωνα με τη γνώμη των γονέων ή κηδεμόνων του μαθητή.\nH ίδια διαδικασία τηρείται και για μαθητή κανονικού σχολείου, που παρουσιάζει κάποιο σοβαρό πρόβλημα και είναι ανάγκη να μετεγγραφεί σε ειδικό σχολείο, σύμφωνα πάντοτε με την υπόδειξη της αρμόδιας Ιατροπαιδαγωγικής Υπηρεσίας.\n4. Για τη μετεγγραφή μαθητή από το κανονικό σχολείο στο ειδικό σχολείο, απαιτείται η τήρηση των οριζομένων από το εδάφιο γ`, της παραγράφου 4,του άρθρου 10 του παρόντος.\nΜέχρι να παραλάβει ο Δ/ντής του νέου σχολείου τον τίτλο μετεγγραφής του μαθητή, ο μαθητής παρακολουθεί τα μαθήματα με ένα απλό υπηρεσιακό σημείωμα, το οποίο δίνει ο Διευθυντής του σχολείου από το οποίο ζητείται η μετεγγραφή.\nΈλεγχος φοίτησης και προόδου του μαθητή\n1. O δάσκαλος κάθε τάξης, βαθμίδας ή τμήματος ειδικής αγωγής τηρεί φύλλο ημερήσιου ελέγχου των μαθητών.\nΣτο φύλλο αυτό σημειώνονται οι απουσίες των μαθητών και οι παρατηρήσεις του δασκάλου για την πρόοδο και διαγωγή τους. Ο τύπος του παραπάνω φύλλου ορίζεται με υπουργική απόφαση.\n2. H πρόοδος των μαθητών κάθε τρίμηνο, ελέγχεται πρώτα με βάση την προσπάθεια που καταβάλλεται από το μαθητή στους διάφορους τομείς της δραστηριότητας του σχολείου, όπως αυτή ορίζεται στα αναλυτικά προγράμματα και ύστερα με ειδικά κριτήρια επίδοσης (ερωτηματολόγια).\n3. Ο τύπος, το περιεχόμενο των ερωτηματολογίων, ο τρόπος αξιολόγησης, καθώς και κάθε λεπτομέρεια που έχει σχέση μ` αυτά, θα καθοριστούν με Υπουργική Απόφαση. Μέχρι που να εκδοθεί αυτή η απόφαση, η πρόοδος των μαθητών ελέγχεται και χωρίς ειδικά κριτήρια επίδοσης (ερωτηματολόγια).\n1. Η αξιολόγηση των μαθητών γίνεται με γενικούς λεκτικούς χαρακτηρισμούς.\nΟι λεκτικοί αυτοί χαρακτηρισμοί είναι οι τέσσερις παρακάτω : Πολύ καλά (Α), καλά (Β), σχεδόν καλά (Γ), ανεπαρκώς (Δ) και συμβολίζονται αντίστοιχα με τα κεφαλαία γράμματα του ελληνικού αλφαβήτου που αναγράφονται μέσα στις παρενθέσεις.\nΜε τα σύμβολα των λεκτικών χαρακτηρισμών καταχωρίζεται η βαθμολογία σε όλα τα βιβλία και έντυπα του σχολείου. Εξαιρούνται οι τίτλοι σπουδών των μαθητών, στους οποίους αναγράφεται ο λεκτικός χαρακτηρισμός, που συνοδεύεται από το αντίστοιχο σύμβολό του.\n2. Σαν τελικός βαθμός προόδου του μαθητή, κατά μάθημα, και σαν γενικός της ετήσιάς του προόδου, βγαίνει, κατά την κρίση αυτού που δίδαξε, ο λεκτικός χαρακτηρισμός που αρμόζει πιο πολύ. Λαμβάνεται δε υπόψη και η αριθμητική αναλογία των τεσσάρων χαρακτηρισμών, κατά μάθημα και στο σύνολο των μαθημάτων.\nΟι μαθητές, των οποίων η ετήσια πρόοδος αξιολογείται με το χαρακτηρισμό Ανεπαρκώς (Δ), έχουν την υποχρέωση να επαναλάβουν την τάξη.\nΜαθητές κανονικών Δημοτικών Σχολείων αποκλίνοντες από το φυσιολογικό, όπως τούτο πιστοποιείται από διαγνωστική έκθεση Ιατροπαιδαγωγικής Υπηρεσίας, σύμφωνα με το εδάφιο γ` της παραγρ. 4, του άρθρου 10 του παρόντος, αξιολογούνται σύμφωνα με τις διατάξεις του άρθρου αυτού.\n3. Προάγονται από τάξη σε τάξη ή απολύονται από το Ειδικό Δημοτικό Σχολείο οι μαθητές που φοίτησαν για χρονικό διάστημα μεγαλύτερο απότο μισό διδακτικό έτος.\nΣ` αυτούς που προάγονται δίνεται ενδεικτικό και σε όσους απολύονται, απολυτήριο. Το ενδεικτικό έχει θέση αναμνηστικού και μόνο τίτλου και δεν δίνει δικαίωμα εγγραφής σε άλλο σχολείο.\n4. Μαθητές, που διέκοψαν τη φοίτησή τους πάνω από το μισό διδακτικό έτος ή όσοι δεν φοίτησαν καθόλου εξαιτίας σοβαρών λόγων (αρρώστια, οικογενειακά γεγονότα, κ.λ.π.), περνούν από κατατακτήρια, προαγωγική ή απολυτήρια εξέταση, ύστερα από αίτηση των κηδεμόνων τους, η οποία, απαραίτητα συνοδεύεται από στοιχεία, που αποδεικνύουν τους λόγους για τους οποίους δεν φοίτησαν στο σχολείο.\nΗ τέτοιου είδους κατατακτήρια, προαγωγική ή απολυτήρια εξέταση, γίνεται, σύμφωνα με τις διατάξεις της παραγράφου 9, του άρθρου 10 του Προεδρικού αυτού Διατάγματος.\nΟι τίτλοι σπουδών που χορηγούνται από τις μονάδες ειδικής αγωγής είναι σε όλα ισότιμοι και ισοδύναμοι με τους τίτλους που δίνονται από τα σχολεία αντίστοιχων βαθμίδων της Γενικής και Επαγγελματικής Εκπαίδευσης.\nΓια τον καθορισμό του τύπου, του περιεχομένου και του τρόπου έκδοσής τους, εφαρμόζονται οι διατάξεις που ισχύουν κάθε φορά για τους τίτλους σπουδών των σχολείων Γενικής και Επαγγελματικής Εκπαίδευσης.\n1. Το ανώτατο όριο εβδομαδιαίας διδακτικής εργασίας για το διδακτικό προσωπικό των μονάδων ειδικής αγωγής δημοτικής εκπαίδευσης, δεν μπορεί να είναι ανώτερο από 24 διδακτικές ώρες.\n2. Οι Διευθυντές των 6/θέσιων και άνω ειδικών σχολείων Δημοτικής Εκπαίδευσης, διδάσκουν 20 ώρες την εβδομάδα, οι Διευθυντές των 2/θέσιων ειδικών σχολείων διδάσκουν 22 ώρες την εβδομάδα.\n3. Οι Διευθυντές και το διδακτικό προσωπικό των μονάδων ειδικής αγωγής Μέσης, Γενικής και Επαγγελματικής Εκπαίδευσης, εφαρμόζουν το ίδιο ωράριο εργασίας, που προβλέπεται για το προσωπικό των αντίστοιχων κανονικών εκπαιδευτικών μονάδων.\n4. Εκπαιδευτικοί της Γενικής Εκπαίδευσης, οι οποίοι εργάζονται σε ειδική τάξη ή τμήμα ειδικής αγωγής, σε περίπτωση που δεν συμπληρώνουν το ωράριο εργασίας που προβλέπεται σ` αυτή την ειδική τάξη ή το τμήμα ειδικής αγωγής, συμπληρώνουν το ωράριο που προβλέπεται, σε άλλη ειδική τάξη ή τμήμα ειδικής αγωγής άλλου σχολείου, στην ίδια πόλη ή αναλαμβάνουν τη διδασκαλία στο σπίτι σε μαθητές, που δεν μπορούν να έλθουν στο ειδικό σχολείο, σύμφωνα με τις διατάξεις που είναι σχετικές με την παροχή ειδικής αγωγής στο σπίτι.\n5. Οι Διευθυντές των μονάδων ειδικής αγωγής μπορούν ν` απασχολούν το διδακτικό προσωπικό και πέρα από την ημερήσια διδακτική εργασία, σύμφωνα με τα όσα ορίζονται κάθε φορά με υπουργική απόφαση για τους εκπαιδευτικούς των κανονικών σχολείων.\nΟι σχολικές εφορείες των ειδικών εκπαιδευτικών μονάδων ακολουθούν τις διατάξεις που ισχύουν για τις αντίστοιχες σχολικές εφορείες των σχολείων Γενικής και Επαγγελματικής Εκπαίδευσης.\nΓια να συγκροτηθούν σχολικές εφορείες σε ειδικές εκπαιδευτικές μονάδες, που λειτουργούν σε Ιδρύματα που εποπτεύονται και από άλλα Υπουργεία συμπράττει και ο Υπουργός που είναι αρμόδιος για την εποπτεία του Ιδρύματος. (άρθρο 3, παρ. 5, του N. 1143/1981).\nΕποπτεία ειδικών εκπαιδευτικών μονάδων\nΤην εποπτεία στις ειδικές εκπαιδευτικές μονάδες Δημοτικής Εκπαίδευσης, ασκούν οι Επιθεωρητές ειδικών σχολείων και οι Επιθεωρητές Δημοτικής Εκπαίδευσης των Περιφερειών, στις οποίες λειτουργούν οι ειδικές εκπαιδευτικές μονάδες, σύμφωνα με όσα ορίζονται στο Π.Δ. 302/80 (ΦΕΚ 84/15.4.80) για τις αρμοδιότητες των Επιθεωρητών ειδικών σχολείων.\nΣτις εκπαιδευτικές μονάδες Μέσης, Γενικής και Επαγγελματικής Εκπαίδευσης, εποπτεία ασκούν οι αρμόδιοι Γενικοί Επιθεωρητές Μέσης Γενικής και Επαγγελματικής Εκπαίδευσης αντίστοιχα.\nΣε κάθε μονάδα ειδικής αγωγής ή συγκρότημα μονάδων ειδικής αγωγής είναι δυνατόν να δημιουργείται Σύλλογος γονέων και κηδεμόνων μαθητών, με σκοπό τη μεθοδική συνεργασία του σχολείου και των γονέων σε γενικότερα θέματα του σχολείου και την παροχή κάθε βοήθειας, που θα μπορεί να συμβάλλει στη καλύτερη οργάνωση και λειτουργία της ειδικής εκπαιδευτικής μονάδας.\nΣτις εκπαιδευτικές συνεδριάσεις του διδακτικού και λοιπού επιστημονικού προσωπικού της μονάδας ειδικής αγωγής μπορεί να λαμβάνει μέρος εκπρόσωπος του συλλόγου γονέων και κηδεμόνων, για να ενημερώνεται άμεσα ή να συνεργάζεται σε θέματα που έχουν γενικό ενδιαφέρον και τα οποία έχουν σχέση με την ειδική αγωγή που παρέχεται από την παραπάνω μονάδα ειδικής αγωγής.\n1. Μέχρι που να εκδοθούν οι κανονιστικές αποφάσεις που προβλέπονται από το Προεδρικό Διάταγμα, εξακολουθούν να ισχύουν οι κείμενες διατάξεις για τη γενική εκπαίδευση.\n2. Τηρουμένων των διατάξεων της προηγουμένης παραγράφου, καταργείται κάθε γενική ή ειδική διάταξη που αντίκειται στις διατάξεις του παρόντος ή ρυθμίζει με άλλο τρόπο θέματα, τα οποία διέπονται απ` αυτό.\nΌλα τα δημόσια και ιδιωτικά ειδικά σχολεία ή άλλες μονάδες ειδικής αγωγής, που λειτουργούν κατά τη δημοσίευση του παρόντος Π.Δ., καθώς κι` εκείνες που θα ιδρυθούν στο μέλλον, οφείλουν να συμμορφωθούν με τις διατάξεις του Προεδρικού αυτού Διατάγματος.\nΤο Προεδρικό αυτό Διάταγμα αρχίζει να ισχύει από τη δημοσίευσή του στην Εφημερίδα της Κυβέρνησης.\nΤη δημοσίευση και εκτέλεση του Διατάγματος αυτού αναθέτουμε στον Υφυπουργό Εθνικής Παιδείας και Θρησκευμάτων.


ΑΛαΛΑΖΟΝΤΑ ΤΟΠΙΑ: Μουσείο κέρινων ομοιωμάτων «μεγάλων» της μουσικής τα κτίρια της Columbia\nΜουσείο κέρινων ομοιωμάτων «μεγάλων» της μουσικής τα κτίρια της Columbia\nΣε Μουσείο Δισκογραφίας ετοιμάζονται να μετατραπούν οι εγκαταστάσεις της δισκογραφικής εταιρείας Columbia στον Περισσό. Μέσα σε αυτό θα εκτεθούν τα κέρινα ομοιώματα σπουδαίων συνθετών, στιχουργών και ερμηνευτών (Τσιτσάνης, Ζαμπέτας κ.ά.), σε συνεργασία με το Μαντάμ Τισό.\nΌπως αναφέρει η εφημερίδα Τα Νέα, το Μουσείο ετοιμάζεται στον 1.200 τ.μ. χώρο του διατηρητέου κτιρίου Α των εγκαταστάσεων. Το ιστορικό αυτό κτίριο είναι το πλέον ταιριαστό να φιλοξενήσει ένα Μουσείο Δισκογραφίας, μιας και εκεί κατέληγαν οι ηχογραφήσεις των στούντιο και γινόταν η παραγωγή των δίσκων.\nΤο κτίριο Α κυρήχθηκε διατηρητέο με δεύτερη γνωμοδότηση του Κεντρικού Συμβουλίου Νεότερων Μνημείων, ενώ διατηρητέα δεν κυρήχθηκαν τελικά δύο ακόμα κτίρια (η αποθήκη και το κέντρο διανομής εμπορευμάτων). Επίσης τα μέλη του Συμβουλίου δεν προχώρησαν στον χαρακτηρισμό του συνολικού χώρου ως ιστορικού τόπου.\nΥπενθυμίζεται ότι πέντε ακόμα κτίρια στις εγκαταστάσεις έχουν ήδη γκρεμιστεί, προκαλώντας έντονες αντιδράσεις.\nΣύμφωνα με την εφημερίδα, επτά από τα 14 στρέμματα περνούν στον τοπικό δήμο, ενώ τα υπόλοιπα επτά, ιδιοκτησία της εταιρείας Μαρμίν (συμφερόντων Μάκη Μάτσα) μετά την ολοκλήρωση της κατεδάφισης, θα φιλοξενήσουν πέρα από το Μουσείο, κτίρια γραφείων, δισκοπωλεία και καταστήματα.


Διακινδύνευση εθνικών κεκτημένων βλέπει η Ν.Δ. - Newpost.gr\nΔιακινδύνευση εθνικών κεκτημένων βλέπει η Ν.Δ.\nΣτο πεδίο των εθνικών θεμάτων και της απειλής που επικρέμαται επί των εθνικών κεκτημένων λόγω της πίεσης του μεταναστευτικού – προσφυγικού και των χειρισμών της κυβέρνησης Τσίπρα στρέφει την προσοχή της, αλλά και την ατζέντα της συζήτησης, η Νέα Δημοκρατία.\nΔημοσίευση 11 Μαρτίου 2016, 07:12 / Ανανεώθηκε 11 Μαρτίου 2016, 07:20\nΚουμουτσάκος: Η κυβέρνηση είναι σε πανικό- Πολλαπλά...\nΚομισιόν: Διαπίστωση και όχι πρόθεση το κλείσιμο των...\nΤουσκ: Δεν ήταν μονομερής ενέργεια το σφράγισμα του...\nΗ επιλογή δεν είναι τυχαία. Άλλωστε, η Άγκυρα απέδειξε, στην προηγούμενη Σύνοδο, ότι μέσω του μεταναστευτικού επιδιώκει να θέσει σε νέα βάση όλο το εύρος των διμερών και ευρω-τουρκικών θεμάτων, επιδιώκοντας να βρεθεί, με τους δικούς της όρους, στον προθάλαμο της Ε.Ε. Από κοντά και η ηγεσία των Σκοπίων που, ευθαρσώς, συνδέει τη στάση της στο μεταναστευτικό με την ένταξή της στο ΝΑΤΟ, η οποία είχε αποτραπεί επί κυβερνήσεως Καραμανλή, θέτοντας ως προϋπόθεση της ένταξης στη Συμμαχία την επίλυση της διαφοράς επί της ονομασίας με την Αθήνα.\nΤην ίδια στιγμή, ωστόσο, που οι προκλήσεις είναι μεγάλες, η επιλογή της ατζέντας των εθνικών, έστω και με προσεκτικό τρόπο, αφορά και στη δυναμική των κομμάτων στο εκλογικό σώμα. Ο κ. Τσίπρας μοιάζει να έχει πετύχει την ικανοποίηση ή έστω ανοχή σημαντικού μέρους της κοινωνίας έναντι της πολιτικής του και η Ν.Δ. επιδιώκει αυτό να το αναιρέσει αναδεικνύοντας εξίσου σοβαρές για το μυαλό και το θυμικό των ψηφοφόρων πτυχές, όπως τα εθνικά θέματα αλλά ακόμη και η προοπτική άρσης της υποχρέωσης visa για τους τούρκους πολίτες που θέλουν να επισκεφθούν την Ελλάδα και τις υπόλοιπες χώρες της Ε.Ε.\nΗ δημόσια δήλωση Τουσκ, οι αναφορές της Κομισιόν αλλά και οι διάσπαρτες δηλώσεις αξιωματούχων από χώρες της ΕΕ, των δυτικών βαλκανίων και της Τουρκίας έδωσαν την αφορμή για τη γαλάζια επίθεση με τα σχόλια να κινούνται από την αδυναμία του κ. Τσίπρας να κατανοήσει τί υπέγραψε μέχρι το σενάριο συνειδητής παραπλάνησης των πολιτών και κρυφών κεφαλαίων, όπως υποννόησε η αρμόδια συντονίστρια της ΝΔ Ντόρα Μπακογιάννη.\nΤην ίδια στιγμή, ο εκπρόσωπος του κόμματος Γιώργος Κουμουτσάκος έθετε και ένα ακόμη ζήτημα στην ατζέντα, αυτό της παρουσίας τούρκων αξιωματούχων στα νησιά του ανατολικού Αιγαίου, όπου τουλάχιστον λειτουργούν hot spots. Παρουσιάζοντας και το έγγραφο που συνυπέγραψαν οι κυβερνήσεις Ελλάδας και Τουρκίας, προχθές στη Σμύρνη, ο κ. Κουμουτσάκος αποκάλυψε ότι προβλέπει την παρουσία τουρκικής αντιπροσωπείας σε πέντε νησιά (Λέσβο, Λέρο, Χίο, Σάμο και Κω) «με στόχο την επιτάχυνση της διαδικασίας αποδοχής των παράτυπων μεταναστών».\n«Ζητούμε διευκρινίσεις και εξηγήσεις. Τι ακριβώς είναι αυτό; Τι υπονοείται; Και ποια ενέργεια έχει γίνει; Το ζήτησε η ελληνική Κυβέρνηση; Είναι πρόταση της τουρκικής Κυβέρνησης; Πως ακριβώς θα λειτουργήσει; Τι σημαίνει αυτό; Για πόσο καιρό; Τι αρμοδιότητες θα έχουν αυτοί οι άνθρωποι; Θα ενταχθούν στη δομή των hot spots ή θα κινούνται έξω από αυτές; Αυτά πρέπει να απαντηθούν με σοβαρότητα και υπεύθυνα», σχολίασε ο κ. Κουμουτσάκος, προαναγγέλλοντας ουσιαστικά πρωτοβουλίες της Ν.Δ. στο συγκεκριμένο ζήτημα αλλά και προκαλώντας τη νέα αντίδραση του Μαξίμου που σχολίασε ότι η εθνική γραμμή της Ν.Δ. ξεθώριασε υπό το βάρος των ακροδεξιών στοιχείων του κόμματος της αξιωματικής αντιπολίτευσης.


ΝΕΟΝ: Ο art consultant του Δημήτρη Δασκαλόπουλου επανέρχεται\nΤετάρτη 29 Ιουνίου 2022 - 03:48\nΑπό Λητώ Μησιακούλη\t Στις 08:10, 22 Ιούν 2022\nΑνοίγει η νέα έκθεση που ετοιμάζουν από κοινό η Βουλή των Ελλήνων και ο Οργανισμός Πολιτισμού ΝΕΟΝ στο πρώην Δημόσιο Καπνεργοστάσιο – Βιβλιοθήκη και Τυπογραφείο.\nΤην επιμέλεια της έκθεσης υπογράφει ο Δημήτρης Παλαιοκρασσάς, ο άνθρωπος που για χρόνια συμβούλευε τον ιδιοκτήτη του ΝΕΟΝ, Δημήτρη Δασκαλόπουλο σχετικά με την ιδιωτική του συλλογή έργων τέχνης την οποία και επιμελείται με επιτυχία.\nΠρόκειται για τον πολύπειρο art consultant που ταξιδεύει ανελλιπώς στις μεγάλες, διεθνείς εκθέσεις όπως είναι η ArtBasel, παρακολουθεί τις δημοπρασίες σύγχρονης Τέχνης και επισκέπτεται τις μεγάλες γκαλερί σε Λονδίνο, Νέα Υόρκη, Παρίσι.\nΗ έκθεση αποτελεί μέρος των κοινών δράσεων της Βουλής και του ΝΕΟΝ που επισφραγίστηκε πέρσι, όταν οι δυο φορείς έσφιξαν τα χέρια, με αφορμή το επετειακό έτος 2021 και τον κοινό τους στόχο για την ανάδειξη της σύγχρονης καλλιτεχνικής δημιουργίας.\nΜε βαθιές γνώσεις πάνω στην Ιστορία της Τέχνης έχει υπάρξει σύμβουλος Τέχνης σε ιδιώτες συλλέκτες, εταιρικές συλλογές αλλά και νομικά πρόσωπα, στην Τράπεζα Πειραιώς, τον Σύνδεσμο Ελλήνων Βιομηχάνων (ΣΕΒ), την Ελληνική Εταιρεία Εμφιάλωσης / Coca Cola, κ.α.\nΑπό το 1992 μέχρι το 1997 είχε εργαστεί στο Private Banking της πρώην Midland Bank (νυν HSBC), πάνω στη πρόταση για σύσταση και λειτουργία Υπηρεσιών Συμβούλου Τέχνης .\nΗ επιλογή του ιστορικού χώρου του Καπνεργοστασίου, βασίζεται στο ότι αποτελεί ένα σύμβολο εκβιομηχάνισης της χώρας αλλά και ένα νέο πολιτιστικό πυρήνα της πρωτεύουσας.\nΈνα ταξίδι στο λαμπερό παρελθόν μέσα από την έκθεση του ιστορικού Tiffany’s\nΝικ Κέιβ: Από τη Δανία στον Καναδά η έκθεση Stranger Than Kindness\nΟ Πικάσο και η Γοητεία του Νότου στο Μουσείο Σαλβαντόρ Νταλί


Εργονομικό mini σίδερο Wax, επιτρέπει τό εύκολο κέρωμα πρός όλες τις κατευθύνσεις. Ακριβής ρύθμιση θερμοκρασίας από 100 ° C έως 180 ° C. Η εξαιρετικά ενισχυμένη από χυτό αλουμίνιο πλάκα είναι ιδανική για την αποθήκευση της θερμότητας και τη διανομή του κεριού ομοιόμορφα πρός όλες τις κατευθύνσεις. Ο μόνος λογικός τρόπος για να χρησιμοποιήσετε ζεστό κερί στη βάση του snowboard σας ή σκι είναι με ηλεκτρικό σίδερο. Ένα παλιό σίδερο ατμού δεν θα κάνει - ακόμα και αν αλλάξετε τον ατμό από τις τρύπες, όλα θα φράξουν! Πολύ πιο εύκολο να αποκτήσετε το σωστό εργαλείο για την εργασία.\nΜε το ρυθμιζόμενο έλεγχο της θερμοκρασίας, τα παχύτερα, πραγματικά επίπεδα πόδια και τις ακμές ακτίνας, το Demon Mini Wax Iron παρέχει σταθερή, ομοιόμορφη εξάπλωση κηρού κάθε φορά για το snowboard ή το σκι.\nΚατηγορία : Σίδερο wax.\nΘερμοκρασία χιονιού: Ολες.\nΘερμοκρασία εφαρμογής : 100 ° C έως 160° C.\nΑτσάλινη λεπίδα για την αφαίρεση του επιπλέον υλικού βάσης κατά τη διάρκεια της επισκευής της βάσης των σκι και των snowboard. Κατηγορία : Ξύσ..\nDEMON Ski Boot Carrier - Black\nΤο Demon Ski Boot Carrier είναι ένα πρακτικό μικρό εξάρτημα, το οποίο θα σας βοηθήσει να μεταφέρετε τις μπότες του σκι χωρίς αναστάτωση!Το Boot Carrie..\nDEMON Flex Force X2 D3O Men's Shorts - Ανδρικό Προστατευτικό Σορτς - Black\nΤο νέο Flex Force X2 D30 έφτασε και είναι καλύτερο από ποτέ! Αυτά τα σορτς X2 είναι κατασκευασμένα με τεχνολογία που προσφέρει 3 ξεχωριστά κομμάτια d3..\nΤο νέο Flex Force X2 D30 έφτασε και είναι καλύτερο από ποτέ! Αυτά τα γυναικεία σορτς X2 είναι κατασκευασμένα με τεχνολογία που προσφέρει 3 ξεχωριστά κ..\nDEMON ARMOR PLATE SNOWBOARD STOMP PADS\nΑνωτέρας ποιότητας snowboard pads απο τη DEMON ,για εξαιρετική πρόσφυση πάνω στο σανίδι. Κατασκευασμένο από Urethane για μεγάλη αντοχή.Κολλήστε αυτά τ..\nDemon BE-LINK Helmet Bluetooth Audio System Gen 3.0 - Ακουστικά Κράνους\nDemon BE-LINK Helmet Bluetooth Audio System Gen 3.0 - Ακουστικά Κράνους BluetoothΠαρουσιάζοντας το απίστευτα ισχυρό σύστημα ήχου Bluetooth BE-LINK για..


Διήμερη Οίτη - Καλλίδρομο - offroads.gr\nΔιήμερη Οίτη – Καλλίδρομο\n23.01.2021 – 24.01.2021 Διήμερη Οίτη – Καλλίδρομο\nΣυνάντηση Σάββατο πρωί 11:00 στην όμορφη και ελατοσκέπαστη Παύλιανη. (να έχετε προμηθευτεί καύσιμα)\nΠρωινό και καφέ στο σημείο συνάντησης!\nΗ ανάβαση προς τα οροπέδια ίσως να είναι εύκολη έως και τις Καταβόθρες. Από εκεί όμως και μετά δεν ξέρουμε τι θα έχουμε να αντιμετωπίσουμε, αφού οι ανηφορικές θα έχουν αρκετή λάσπη έως και το Βαλόρεμα. Παντού τρέχουν νερά και οι δυσκολίες θα διαδέχονται η μία την άλλη. Όμορφες και καταπράσινες διαδρομές με όμορφα σημεία για ξεκούραση.\nΣτάση και ελαφρύ γεύμα για να μαζευτεί και η ομάδα..μετά από τις συνεχόμενες δυσκολίες.\nΕάν καταφέρουμε τις ανηφορικές μετά θα έχουμε ήπια διαδρομή έως τον επόμενο στόχο στα χαμηλά! Από εκεί κατηφορικές πλέον αλλά με λάσπη έως και το χωριό της Παύλιανης για φαγητό σε ταβέρνα.\nΗ διαμονή μπορεί να γίνει σε ξενώνα της επιλογής σας η σε σκηνή μαζί με την ομάδα μας. Ένα ποτάκι για ανασκόπηση της ημέρας στο μπαράκι του χωριού πριν πάμε για ύπνο… επιβάλλεται!\nΚυριακή πρωί συνάντηση 10:30 στην διάβαση του Μπράλου στο βενζινάδικο της Cyclon.\nΑπό εκεί θα ανηφορήσουμε για τις λίμνες του Καλλιδρόμου από διαδρομή με αρκετό παιχνίδι έως και την 1η λίμνη.\nΣτάση για ξεκούραση και ελαφρύ γεύμα. Η διαδρομή προς το καταφύγιο, μόνο εύκολη δεν θα είναι! Όσα οχήματα καταφέρουν να την διασχίσουν θα συναντηθούν σε προκαθορισμένο σημείο. Οι υπόλοιποι θα συνεχίσουμε πορεία για την 2η λίμνη από off road διαδρομή και έξοδο στην Ανάβρα, περίπου 16:30 – 17:00\nΜην ξεχάσετε να έχετε μαζί σας ελαφρύ γεύμα και νερό αλλά και κατάλληλο ρουχισμό για όλα τα μέλη του πληρώματος!\nΤΙΜΉ ΑΝΆ ΌΧΗΜΑ: 17- ευρώ\nΗμερομηνία λήξης εγγραφών: 20/01/2021


Μπάχαλο για τα αίτια της καταστροφής στη Μόρια! Ποιος αδειάζει ποιους\n11/09/2020 - 23:00μμ\nΧαμένη στη μετάφραση είναι η κυβέρνηση αναφορικά με τους υπευθύνους και τα αίτια της καταστροφικής πυρκαγιάς στη Μόρια, καθώς μέσα σε λίγες μόλις ώρες υπήρξαν αντιφατικές δηλώσεις και τοποθετήσεις από κυβερνητικά στελέχη, με αποτέλεσμα να προκληθεί πλήρης σύγχυση.\nΜάλιστα, ενώ άλλοι υπουργοί άφηναν υπονοούμενα για ενδείξεις για εγκληματικές ενέργειες, ο Μιχάλης Χρυσοχοΐδης, ο καθ’ ύλην αρμόδιος δηλαδή, επεφύλαξε ένα θεαματικό «άδειασμα στους συναδέλφους του, δηλώνοντας πως δεν υπάρχουν ενδείξεις για οργανωμένο σχέδιο.\nΑλλα λέει δηλαδή ο αρμόδιος υπουργός Προστασίας του Πολίτη, απορρίπτοντας, και μάλιστα σθεναρά, τα σενάρια περί προβοκάτσιας, κι άλλα λένε οι υπουργοί και πολύ στενοί συνεργάτες του πρωθυπουργού, όπως ο Γιώργος Γεραπετρίτης και ο Στέλιος Πέτσας.\nΤο ρεσιτάλ διγλωσσίας, στο οποίο επιδίδονται τα τελευταία εικοσιτετράωρα τα κυβερνητικά στελέχη, όχι μόνο αποδεικνύει με ενάργεια το έλλειμμα σοβαρότητας και στρατηγικής των κυβερνώντων, αλλά και προκαλεί αναστάτωση στους πολίτες, οι οποίοι το μόνο που ζητούν είναι να ενημερωθούν για τους υπαιτίους και, φυσικά, να τους αποδοθούν ευθύνες.\nΟ Μιχάλης Χρυσοχοΐδης, «αδειάζοντας» το… μισό υπουργικό συμβούλιο, δήλωσε συγκεκριμένα σε τηλεοπτική συνέντευξη πως δεν υπάρχουν στοιχεία για οργανωμένο σχέδιο πίσω από τη φωτιά στη Μόρια. «Για να πούμε ότι ήταν σχέδιο η πυρκαγιά στη Μόρια θα πρέπει να έχουμε στοιχεία ότι κάποιοι το επεξεργάστηκαν και το εκτέλεσαν. Τέτοια στοιχεία δεν υπάρχουν», υποστήριξε, ενώ ερωτηθείς για τους πανηγυρισμούς για τη φωτιά, ο κ. Χρυσοχοΐδης δήλωσε κοφτά πως «δεν θέλω να μπω σε θεωρίες συνωμοσίας».\nΟ ίδιος επέμεινε πως «το πραγματικό γεγονός» είναι ότι ορισμένοι μετανάστες αρνήθηκαν την καραντίνα μετά τη διαπίστωση 35 κρουσμάτων και τον εντοπισμό όσων ήρθαν σε επαφή μαζί τους, και στη συνέχεια αυτοί αντέδρασαν και προέβησαν σε αυτές τις πράξεις. «Ολα αυτά θα ερευνηθούν, θα αποδοθούν ευθύνες, θα γίνουν δικογραφίες» πρόσθεσε.\nΤην ίδια ώρα, σε εντελώς άλλο μήκος κύματος, ο υπουργός Επικρατείας, και δεξί χέρι του Κυριάκου Μητσοτάκη, Γιώργος Γεραπετρίτης, άφησε υπόνοιες ότι πίσω από την πυρκαγιά υπήρχε οργανωμένο σχέδιο εμπρηστών, λέγοντας πως «δεν ήταν κάτι τυχαίο, δεν προκύπτει προσώρας -είμαστε ακόμη στη φάση της συλλογής αποδεικτικού υλικού- ότι υπήρχε έξωθεν οργάνωση, το παρακολουθούμε όμως πολύ στενά».\nΜίλησε μάλιστα περί συγκροτημένης ενέργειας, η οποία προερχόταν «κατά πάσα βεβαιότητα», όπως ανέφερε χαρακτηριστικά, από τους ευρισκόμενους στον καταυλισμό μετανάστες.\nΟ δε κυβερνητικός εκπρόσωπος Στέλιος Πέτσας, που δήλωσε εξαρχής πως «η φωτιά δεν είναι τυχαία», σχολίασε πως «κάποιοι δεν σέβονται τη χώρα που τους φιλοξενεί», δηλώνοντας πως «θεώρησαν ότι, αν πυρπολήσουν τη Μόρια, θα φύγουν αδιακρίτως από το νησί. Ο,τι είχαν στο μυαλό τους όσοι έβαλαν τις φωτιές να το ξεχάσουν. Δεν πρόκειται να φύγουν εξαιτίας της φωτιάς, παρά μόνο τα ασυνόδευτα ανήλικα που ήδη μεταφέρθηκαν» όπως είπε.\nΟσο για τον αναπληρωτή υπουργό Μετανάστευσης Γιώργο Κουμουτσάκο, άφησε κι εκείνος ανοιχτό το ενδεχόμενο προβοκάτσιας, λέγοντας πως «θα βρεθούν οι υπαίτιοι. Δεν μπορεί να υπάρχει η εντύπωση ότι κάποιος μπορεί να προβεί σε προβοκατόρικες ενέργειες».


Συνάντηση Δημάρχου Σερβίων – Βελβεντού με το Δ.Σ. ΑμεΑ Περιφερειακής Ενότητας Κοζάνης | KOZANILIFE.GR\nΕπίσκεψη του 17ου Κλασικoύ Νηπιαγωγείου στον Δήμαρχο Κοζάνης, Λευτέρη Ιωαννίδη\nΑσθενής σεισμική δόνηση μεγέθους 2,9 ρίχτερ, αισθητή στην Κοζάνη\nΣέρβια - Βελβεντό 08/12/2014\nΣυνάντηση Δημάρχου Σερβίων – Βελβεντού με το Δ.Σ. ΑμεΑ Περιφερειακής Ενότητας Κοζάνης\nΗ συνεργασία και η κατάθεση προτάσεων στη νέα προγραμματική περίοδο (ΣΕΣ) για έργα υποδομών που θα αφορούν τα Άτομα με Αναπηρία συζητήθηκαν μεταξύ άλλων στην συνάντηση του Δημάρχου Σερβίων – Βελβεντού κ. Αθανάσιου Κοσματόπουλου του Προέδρου του Δημοτικού Συμβουλίου κ. Ζήνωνα Παπαδημητρίου και του κ. Θωμά Παπαστέργιου Δημοτικού Συμβούλου και μέλος του Δ.Σ. του Συλλόγου ΑμεΑ του Δήμου Σέρβων – Βελβεντού με τον Πρόεδρο και μέλη της Διοίκησης του Συλλόγου ΑμεΑ Περιφερειακής Ενότητας Κοζάνης\nΣτην εθιμοτυπική επίσκεψη που πραγματοποιήθηκε στο Δημαρχείο με αφορμή και την Παγκόσμια Ημέρα Ατόμων με Αναπηρία ο Πρόεδρος κ. Μιχάλης Μίγγος και τα μέλη της Ομοσπονδίας που τον συνόδευαν έθεσαν στο Δήμαρχο Σερβίων-Βελβεντού θέματα που αφορούν τις καθημερινές δυσκολίες που αντιμετωπίζουν, για τη μετακίνηση και για την προσβασιμότητα τους σε δρόμους και κτίρια ενώ ιδιαίτερη έμφαση δόθηκε στο συντονισμό των δύο πλευρών για τη συμμετοχή του Δήμου στη νέα προγραμματική περίοδο.\nΣτηρίζοντας κάθε προσπάθεια ανάπτυξης, ο Δήμος Σερβίων-Βελβεντού δίνει ιδιαίτερη βαρύτητα σε παρεμβάσεις και προγράμματα ειδικά σχεδιασμένα για ΑμεΑ που έχουν ως στόχο την καλύτερη δυνατή εξυπηρέτηση και βελτίωση της ποιότητας ζωής των πολιτών. Στο πλαίσιο αυτό εντάσσεται και η άμεση παρέμβαση που σχετίζεται με την πρόσβαση των ΑμεΑ και των ηλικιωμένων στο Δημαρχείο με την εγκατάσταση και η λειτουργία ανελκυστήρα ένα χρόνιο αίτημα του συλλόγου ΑμεΑ και των πολιτών.


ΚΩΣΤΑΣ ΠΕΤΡΩΤΟΣ Κ. ΠΕΤΡΩΤΟΣ 31.05.2018 | 10:45\nΠαίκτης του ΠΑΟΚ θα πρέπει να θεωρείται ο Εβγέν Χατσερίντι, καθώς υπέγραψε τριετές συμβόλαιο συνεργασίας με τους "ασπρόμαυρους" και πλέον απομένει μόνο η επίσημη ανακοίνωση.\nΣτον ΠΑΟΚ θα συνεχίσει την καριέρα του ο Εβγέν Χατσερίντι. Ο Ουκρανός στόπερ υπέγραψε τριετές συμβόλαιο συνεργασίας με τους "ασπρόμαυρους" και πλέον απομένει μόνο η επίσημη ανακοίνωση για να ολοκληρωθεί το deal.\nΟ 31χρονος, ύψους 1.97μ., στόπερ (με ποντιακές ρίζες) φεύγει μετά από 10 χρόνια από τη Ντιναμό Κιέβου με την οποία κατέγραψε 249 συμμετοχές και πέτυχε 8 γκολ σε όλες τις διοργανώσεις.\nΑξίζει να σημειωθεί πως οι υπογραφές έπεσαν στο Κίεβο, όπου βρίσκεται μαζί με τον ατζέντη του, Ιβάν Πιροζένκο (αριστερά στη φωτογραφία), ενώ τον πολύπειρο κεντρικό αμυντικό καλωσόρισε και ο Γιώργος Σαββίδης μέσω Insta Story.


Βράδυ Τρίτης: Προτάσεις για ταινίες στην TV - mynews.gr\nΒράδυ Τρίτης: Προτάσεις για ταινίες στην TV\n#TAGSΗθοποιός Κινηματογράφος Πόλεμος Πόλεμος στην Ουκρανία Ρωσο-Ουκρανική Κρίση Ταινίες Τηλεόραση Χόλυγουντ\nΤρ 26/4/2022 20:10 Χρήστος Τσαρδάκης\nΒράδυ Τρίτης (26/4) και μιας και μπαίνουμε σιγά σιγά σε ρυθμούς κανονικότητας, επιστρέφουν και στην κανονική ροή και τα κανάλια. Απόψε το μενού περιλαμβάνει πολλή περιπέτεια, μυστήριο και δράση. Ξεκινάμε;\n1. «Ημερολόγια του Τσερνόμπιλ» (Chernobyl Diaries)\nΣτις 21:00 στο OPEN θα δείξει την ταινία μυστηρίου, «Ημερολόγια του Τσερνόμπιλ» (Chernobyl Diaries). Παίζουν: Τζέσε Μακ Κάρτνεϊ, Τζόναθαν Σαντόφσκι, Ολίβια Τέιλορ Ντάντλεϊ, Ντέβιν Κέλι, Νέιθαν Φίλιπς, Ίνγκριντ Μπόλσο Μπερντάλ\nΜια παρέα νεαρών Αμερικάνων ταξιδεύουν σε όλη την Ευρώπη. Φτάνοντας στην Ουκρανία συναντούν έναν ακόμη φίλο τους, ο οποίος προτείνει να συνεχίσουν με μία εκδρομή στην εγκαταλελειμμένη πόλη Πρίπιατ, στην πόλη που έμεναν οι εργάτες του πυρηνικού εργοστασίου στο Τσέρνομπιλ.\nΟι αρχικοί δισταγμοί των υπολοίπων κάμπτονται γρήγορα και προσλαμβάνουν έναν ξεναγό για να τους οδηγήσει στην περιοχή. Οι πρώτες εικόνες από μεταλλαγμένα ζώα τους δημιουργούν κάποια ανησυχία ενώ το εργοστάσιο του Τσερνόμπιλ διακρίνεται στον ορίζοντα.\nΜετά από μια σύντομη εξερεύνηση της έρημης πόλης που καταστράφηκε πριν από 25 χρόνια και καθώς πέφτει το βράδυ η παρέα ανακαλύπτει ότι δεν είναι μόνοι τους…\n2. «Βασιλιάς Αρθούρος: Ο θρύλος του Σπαθιού» (King Arthur: Legend of the Sword)\nΣτις 21:00 στο STAR θα δείξει το δράμα εποχής, «Βασιλιάς Αρθούρος: Ο θρύλος του Σπαθιού» (King Arthur: Legend of the Sword). Παίζουν: Ντζιμόν Χονσού, Τζουντ Λο, Τσάρλι Χάναμ, Αστρίντ Μπερζέ-Φρίσμπι, Ερικ Μπάνα\nΟ Αρθούρος (Τσάρλι Χάναμ), είναι ένας σκληραγωγημένος απατεωνίσκος, κυρίαρχος των δρόμων του Λοντόνιουμ με την συμμορία του, ο οποίος αγνοεί τον σκοπό για τον οποίο ήρθε στη ζωή. Ανατράφηκε στη σκοτεινή πλευρά του Κάμελοτ, ανάμεσα σε πόρνες και τους πελάτες τους και έχει μάθει να επιβιώνει στην πιάτσα με κομπίνες, και χάρη στην …ταχύτητα των ποδιών του, όταν τα βρίσκει σκούρα.\nΗ αληθινή του ταυτότητα όμως είναι κρυμμένη στη λήθη της μνήμης του, αφού είναι ο γιος του βασιλιά Ούθερ (Έρικ Μπάνα), τον οποίο δολοφόνησε ο αδερφός του Βόρτιγκερ (Τζουντ Λο) και σφετερίστηκε τον θρόνο του.\nΗ μοίρα του Αρθούρου τον καλεί, από τη στιγμή που παίρνει στα χέρια του το Εξκάλιμπερ και πυροδοτεί τον αγώνα του να γίνει ο ηγεμόνας της διασπασμένης Αγγλίας.\nΗ κατοχή του θρυλικού ξίφους, όμως τον προκαλεί να πάρει δύσκολες αποφάσεις από την πρώτη στιγμή.\nΣυντασσόμενος με την Αντίσταση και με τη μυστηριώδη Μέιγκ (Αστρίντ Μπερζέ-Φρίσμπι), πρέπει να μάθει να τιθασεύει τη δύναμη του ξίφους, να αντιμετωπίζει τους δαίμονές του και να ενώσει τον λαό ενάντια στον τύραννο Βόρτιγκερν και να γίνει Βασιλιάς.\n3.«Σπασμένο Βέλος» (Broken Arrow)\nΣτις 22:40 στον ALPHA θα δείξει την ταινία περιπέτεια δράσης, «Σπασμένο Βέλος» (Broken Arrow). Παίζουν: Τζον Τραβόλτα, Κρίστιαν Σλέητερ, Σαμάνθα Μάθις, Ντιλρόι Λίντο, Μπομπ Γκάντον\nΟ Ράιλι Χέιλ και ο Ντικ Ντίκινς είναι δύο από τους πιο ικανούς πιλότους της πολεμικής αεροπορίας της Αμερικής. Γι’ αυτό τους ανατίθεται μια επικίνδυνη όσο και μυστική αποστολή: πρέπει να κατευθύνουν ένα αεροπλάνο τύπου Στελθ, φορτωμένο με δυο πυρηνικούς πυραύλους, στην έρημο του Κολοράντο στα πλαίσια μιας άσκησης του αμερικανικού στρατού.\nΚάποια στιγμή όμως ο Ντίκινς στρέφεται κατά του συγκυβερνήτη του, προσπαθώντας να τον σκοτώσει. Κι ενώ το αεροπλάνο μένει ακυβέρνητο κατά τη διάρκεια της πάλης των δύο αντρών, το πυρηνικό φορτίο εξαφανίζεται μυστηριωδώς δημιουργώντας τεράστια αναταραχή και χάος στο αμερικανικό Πεντάγωνο.\n4.«Ομάδα Αυτοκτονίας» (Suicide Squad)\nΣτις 23:40 στο STAR θα δείξει την ταινία υπερηρώων, «Ομάδα Αυτοκτονίας» (Suicide Squad). Παίζουν: Γουίλ Σμιθ, Μάργκοτ Ρόμπι, Τζάρεντ Λέτο, Τζάι Κόρτνεϊ, Κάρα Ντελεβίν, Τζόελ Κίναμαν\nΒρισκόμαστε σε ένα ασαφές χρονικά και δυστοπικό μέλλον όπου η κοινωνία δέχεται επίθεση από μία μυστηριώδη οντότητα, με δυνάμεις που θα φέρουν την Αποκάλυψη.\nΗ κυβερνητική πράκτορας Δρ. Αμάντα Γουόλερ (Βαϊόλα Ντέιβις) πρέπει να συγκεντρώσει μία ομάδα που δεν θα διστάσει να αναλάβει τις πιο ριψοκίνδυνες αποστολές, για να ριχτούν στη μάχη χωρίς να έχουν τίποτε να χάσουν.\nΣυγκεντρώνει έτσι από τις φυλακές, την πιο επικίνδυνη ομάδα κακοποιών, οι οποίοι σε περίπτωση που προσπαθήσουν να το σκάσουν σκοτώνονται επί τόπου, αλλά αν λειτουργήσουν αποτελεσματικά ως όπλα της Αμερικάνικης Κυβέρνησης για την καταπολέμηση του κακού, για αντάλλαγμα θα μειωθούν οι ποινές τους.\nΑυτή η ομάδα ελεεινών και ανόμοιων ατόμων είναι η ομάδα Αυτοκτονίας και αυτό που μένει να δούμε είναι, αν θα τηρήσουν τη συμφωνία να “πέσουν ηρωικά ” προκειμένου να πέτυχουν ή θα πορευτεί ο καθένας για τον εαυτό του, σαν γνήσιοι αντι-ήρωες;\n5.«Αμνησία» (Before I Go to Sleep)\nΣτις 00:20 στον ALPHA θα προβάλει την ταινία μυστηρίου, «Αμνησία» (Before I Go to Sleep). Παίζουν: Μαρκ Στρονγκ, Κόλιν Φερθ, Νικόλ Κίντμαν, Αν – Μαρί Νταφ\nΗ Κριστίν Λούκας ξυπνάει κάθε πρωί, χωρίς να θυμάται τι έχει γίνει την προηγούμενη μέρα, εξαιτίας ενός σφοδρού ατυχήματος.\nΔίπλα της είναι ο άνδρας της Μπεν, ο οποίος της εξηγεί ότι περνάει ένα μετατραυματικό σοκ και πρέπει να παραμένει στο σπίτι και να αναπαύεται.\nΔήμητρα Ματσούκα: «Έχω υποστεί κακοποίηση και αγριότητα από τα media» (vid)\nΣασμός: Ποιος είναι ο άγνωστος άνδρας που βγαίνει από τη θάλασσα;\nSurvivor: Το ξέσπασμα της Σταυρούλας και οι αιχμές του Στάθη για τη Μαίη (vids)


Gran Turismo Sport - Review - 4Gamers\nΗ Sony έχει χτίσει το όνομά της πάνω σε πολλά exclusives και δη τα Gran Turismo. Το Gran Turismo Sport κυκλοφόρησε και σας μεταφέρουμε τις εντυπώσεις μας!\nΟι fans της σειράς Gran Turismo έκαναν πολύ υπομονή, καθώς χρειάστηκαν 4 ολόκληρα χρόνια από την κυκλοφορία του PS4, προκειμένου να δουν το αγαπημένο τους franchise στην οθόνη τους. Όσοι περίμεναν το Gran Turismo 7 ίσως θα πρέπει να το ξανασκεφτούν, γιατί το Sport πηγαίνει σε μία διαφορετική κατεύθυνση. Όπως δείχνουν τα trailers, ο Kazunori Yamauchi δεν ήθελε να δημιουργήσει ένα νέο παιχνίδι, αλλά ένα νέο άθλημα. Το Gran Turismo Sport, εστιάζει στα eSports και στον online ανταγωνισμό σε μια προσπάθεια να είναι το καλύτερο racing simulator.\nΔυστυχώς όμως, το franchise εδώ και χρόνια δεν έχει πάρει μια καλή πορεία, αλλά πολλές μέτριες προσπάθειες σε σχέση με αυτό που θα περιμέναμε από ένα τέτοιο όνομα. Έτσι κατάφερε να μείνει πολύ πίσω από την ανταγωνισμό της Microsoft, η οποία με τις σειρές Forza Motorsport και Forza Horizon έχει πάρει ένα πολύ μεγάλο racing κοινό. Το Gran Turismo Sport άργησε αρκετά να κυκλοφορήσει. Συγκεκριμένα, πέρασαν 4 ολόκληρα χρόνια μέχρι να δούμε τον ανταγωνιστή του Forza στα ράφια των καταστημάτων. Το χειρότερο όμως, είναι ότι είναι ένα full-price παιχνίδι το οποίο μοιάζει με prologue.\nΤο “λίγο” content\nΜε ούτε 200 αυτοκίνητα, 28 πίστες και αρκετά περιορισμένο customization, το GT Sport δεν δίνει την αίσθηση ενός ολοκληρωμένου παιχνιδιού, ειδικά με το όνομα που κουβαλάει. Όταν οι προκάτοχοί του ερχόντουσαν με τα πολλαπλάσια αυτοκίνητα και περισσότερες πίστες (για παράδειγμα το Gran Turismo 5 είχε 1.086 αυτοκίνητα και 73 πίστες ενώ το Gran Turismo 6 είχε 1.226 αυτοκίνητα και 100 πίστες) σαφώς το GT Sport φαίνεται ότι προσφέρει λίγα από θέμα content. Μέχρι και στην αντίπερα όχθη το Forza Motorsport 7 της Microsoft περιέχει πάνω από 700 αυτοκίνητα και 200 πιθανές διαδρομές. Γενικά το γεγονός ότι οι εταιρείες ζητούν full price για παιχνίδια που δεν τα έχουν “γεμίσει” ή ακόμα και ολοκληρώσει καθησυχασμένοι πως θα προσθέσουν πράγματα με patch ή DLC, έχει αρχίσει και κουράζει το κοινό.\nΤο Grand Turismo Sport έρχεται με πολλά βασικά modes. Το Arcade mode Single Race, Time Trial, Drift Trial, Custom Race, 2 Player Battle και επιλογές για VR Tour. Στη συνέχεια το Campaign αποτελείται από ένα Driving School με 24 μαθήματα, 64 Mission Challenges και από τα Circuit Experiences σε όλες στις πίστες. Το Sport σας επιτρέπει να πάρετε μέρος σε Daily Races και Championships και τέλος στο Lobby παίρνετε μέρος σε online αγώνες. Με μία πρώτη ματιά ίσως φανούν πολλά, αλλά μόνο όταν εμβαθύνετε θα προσέξετε τις λεπτομέρειες και τις παραλείψεις που αρχίζουν να χαλάνε την όλη εμπειρία.\nΗ σύνδεση ως προαπαιτούμενο\nΤα προηγούμενα Gran Turismo είχαν ένα career mode που σας επιτρέπει να αναπτυχθείτε ως παίκτης. Μπορούσατε σιγά σιγά να κερδίσετε καλύτερα αυτοκίνητα και να πάρετε μέρος σε μεγαλύτερους διαγωνισμούς. Το campaign του GT Sport δεν είναι το χειρότερο, αλλά δε συγκρίνεται και εύκολα με τα προηγούμενα. Ενώ προσφέρει απλόχερα αυτοκίνητα και credits τα missions δε δίνουν την αίσθηση της ικανοποίησης. Όπως όταν για παράδειγμα μπορεί να περάσετε 20-30 δευτερόλεπτα περιμένοντας ένα Driving Lesson ή ένα Mission Challenge που μπορεί να διαρκέσει μόνο 15 δευτερόλεπτα. Προς υπεράσπιση του βέβαια, αυτά τα Driving Lessons μικρής διάρκειας είναι μια χρήσιμη εισαγωγή αλλά περιμέναμε πολλά παραπάνω.\nΈνα άλλο στοιχείο που βλάπτει το single player, είναι πως για να παίξετε στην ουσία Gran Turismo Sport πρέπει να είστε μόνιμα online. Εάν δεν μπορείτε να συνδεθείτε στο διαδίκτυο, είτε λόγω των δικών σας προβλημάτων ή του PlayStation Network, το παιχνίδι δεν σας αφήνει να κάνετε σχεδόν τίποτα. Το μόνο που μπορείτε να κάνετε, είναι να παίξετε ότι σας προσφέρει το Arcade mode χωρίς καν να μπορείτε να κάνετε save. Tα Campaign, Sport, το library σας, το showroom, τα liveries και το photo mode είναι εντελώς κλειδωμένα, κάτι απίστευτα απογοητευτικό.\nΜετά το απλοϊκό single player, σειρά έχει το Sport Mode, το multiplayer κομμάτι του GT Sport. Όπως αναφέρθηκε, το GT Sport παρουσιάζεται ως ένα παιχνίδι που θέλει να επικεντρωθεί στο online και στον πραγματικό ανταγωνισμό, βλέποντας πως το online κομμάτι του φαίνεται να καθιερώνεται από το διεθνές μηχανοκίνητο αθλητικό διοργανωτή FIA. Έτσι, πριν μπορέσετε να μπείτε, θα πρέπει να παρακολουθήσετε μερικά σύντομα βίντεο που επικεντρώνονται στην αθλητική φιλοτιμία. Είναι σίγουρα ένα αξιοπρεπές άγγιγμα για να αποκτήσουν οι παίκτες τη σωστή νοοτροπία. Μόλις είστε έτοιμοι, μπορείτε να συμμετάσχετε σε επίσημους αγώνες ή να μπείτε σε custom lobbies άλλων παικτών.\nΗ αναμονή που “σκοτώνει”\nΑλλά παρόλο που εστιάζετε τόσο στο online κομμάτι, θα συνειδητοποιήσετε γρήγορα ότι το GT Sport χρειάζεται μεγαλύτερη ποικιλία. Οι μόνοι αγώνες που μπορείτε να κάνετε, είναι μέσω 3 διαφορετικών events. Αυτά τα events, όπου είναι επιλεγμένα από τους developers, είναι απλοί αγώνες που γίνονται κάθε 5-10 λεπτά και μπορούν να έχουν έως και 24 συμμετέχοντες. Μπορείτε να κάνετε sign up για ένα event και ενώ περιμένετε να ξεκινήσει, κάνετε qualify ώστε να κάνετε καλό χρόνο και να πάρετε καλή θέση στη γραμμή εκκίνησης. Αφού ολοκληρώσετε τον αγώνα, μια τυπική υπόθεση 3-5 γύρων, θα μεταφερθείτε πίσω στο menu να επιλέξτε ξανά ένα από τα 3 διαθέσιμα event και περιμένετε για την αντίστροφη μέτρηση. Μόλις αισθανθείτε ότι έχετε κάνει τον καλύτερο χρόνο που μπορείτε, δεν υπάρχει κανένας λόγος για να τρέξετε ξανά σε qualify επειδή το παιχνίδι θα κρατήσει τον καλύτερο χρόνο σας για κάθε πίστα. Έτσι είστε κολλημένοι μερικές φορές περιμένοντας μέχρι και 10 λεπτά για να ξεκινήσει ο επόμενος αγώνας. Παρά το γεγονός ότι χαρακτηρίζονται ως “daily” τα 3 events παρέμειναν τα ίδια για μια εβδομάδα και άλλαξαν μόνο το Σαββατοκύριακο. Το online χρειάζεται απελπισμένα περισσότερους διαθέσιμους αγώνες ή πιο συχνά update στα ήδη υπάρχοντα.\nΤα Custom Lobbies των παικτών έχουν σχεδιαστεί για να παρέχουν κάποια ποικιλία, καθώς οι παίκτες μπορούν να επιλέξουν διαφορετικές κατηγορίες αυτοκινήτων, συνθήκες αγώνα, να αγωνιστούν για διασκέδαση ή “σοβαρά” και ούτω καθεξής. Αλλά χωρίς matchmaking θα δείτε πολλά μοναχικά lobbies αλλά και μερικά πληρέστερα που μπορεί να σας διώξουν μόλις συνδεθείτε επειδή είναι μόνο για φίλους. Στο τέλος, επειδή το περιεχόμενο που επικυρώνεται από τους developers είναι τόσο “λίγο” και ανανεώνεται σε μόλις εβδομαδιαία διαστήματα, θα στρέφεστε στα lobbies πιο συχνά.\nΤο όχι και τόσο δίκαιο SR Rating\nΟι παίκτες έχουν δύο ratings, τα Driver και Sportsmanship Rating. Το πρώτο είναι μια αναπαράσταση του skill level σας, το οποίο προέρχεται από τους καλύτερους χρόνους γύρου σας, τη μέση θέση τερματισμού και άλλων παραμέτρων, ενώ το τελευταίο είναι ένα feature που στοχεύει να βάλει παίκτες της ίδιας συμπεριφοράς σε παρόμοιους αγώνες με άτομα που έχουν υψηλότερο Sportsmanship Rating. Το Rating εδώ υπολογίζεται από το αν κόβετε δρόμο η τρακάρετε πάνω σε άλλους, οπότε αν δείτε κάποιον με χαμηλό Sportsmanship Rating να ξέρετε ότι δε τον ενδιαφέρουν και τόσο οι κανόνες ή οι συγκρούσεις. Στη θεωρία είναι ένα πολύ καλό σύστημα. Δυστυχώς, στην πράξη το SR Rating δεν είναι ακόμα όσο ισορροπημένο όσο χρειάζεται, γιατί με κάθε αγώνα θα δείτε το rating σας να πέφτει εξαιτίας άλλων οδηγών που σας τρακάρουν χωρίς να φταίτε κάπου. Σε περίπτωση λοιπόν σύγκρουσης, τα αυτοκίνητα των παικτών γίνονται “φαντάσματα” για να αποφύγουν ακόμα μεγαλύτερη καραμπόλα. Αυτό είναι ένα ωραίο σύστημα, αλλά ενεργεί ενοχλητικά στο GT Sport, με τα αυτοκίνητα να μπαινοβγαίνουν σαν “φαντάσματα” στις πιο περίεργες και ακατάλληλες στιγμές. Είναι σίγουρα πιο εύκολο να αφήσετε τη πρωτιά και απλά να ακολουθήσετε τους άλλους με καθαρές γραμμές ώστε να ανεβάσετε το SR Rating σας και το matchmaking να σας βάζει με πιο προσεκτικούς οδηγούς. Αν κατορθώσετε να φτάσετε στις υψηλότερες βαθμίδες του SR, οι online αγώνες γίνονται αρκετά ευχάριστοι και ανταγωνιστικοί, κάτι που σπάνια παρατηρείται στο είδος.\nΜόλις όμως βρεθείτε σε έναν αγώνα offline του Arcade mode ή έναν online του Sport, το GT Sport δείχνει αρκετά εντυπωσιακό. To single player σας επιτρέπει να απολαύσετε όλων των ειδών τους αγώνες, από άσφαλτο και χώμα μέχρι διαδρομές rally ώστε να δοκιμάσετε τον εαυτό σας και τις ικανότητες σας. Στη συνέχεια μπορείτε να πάτε στο online προκειμένου να δοκιμάσετε ότι μάθατε στο single, αντιμετωπίζοντας ωστόσο πραγματικούς παίκτες. Εκεί υπάρχουν όλα αυτά τα λεπτομερή κριτήρια, όπως η ηλικία ή οι τρόποι, για να εξασφαλίσετε ότι είστε ομαδοποιημένοι με τους κατάλληλους συναγωνιστές. Τα πάντα δείχνουν την αφοσίωση του παιχνιδιού στο να είναι προσομοιωτής οδήγησης και όχι προσομοιωτής αγώνων και χρειάζεστε τόσο γνώση όσο και ακρίβεια για να πετύχετε. Εάν δεν δίνετε προσοχή στην ταχύτητά σας, τις συνθήκες του δρόμου, στο drafting και τη θέση των άλλων αυτοκινήτων, δε θα περάσετε και πολύ ευχάριστα. Παρόλο που μερικά από τα Missions Challenges είναι κουραστικά, ταυτόχρονα είναι ωραία για να μάθετε τι είναι ικανά να κάνουν τα διάφορα αυτοκίνητα και πως είναι ο χειρισμός τους. Έτσι είναι και οι πρώτοι unranked αγώνες που σας επιτρέπουν να εξασκηθείτε.\nΤο GT Sport και η “φυσική”\nΤα physics είναι πάρα πολύ καλά, με κινήσεις που πραγματικά αισθάνονται αληθινές και μπορείτε να καταλάβετε πόσο καλά τα αυτοκίνητα κρατούν η όχι στο δρόμο. Φαίνεται όμως ότι το παιχνίδι δεν υπολογίζει και πολύ καλά τις συγκρούσεις με ακρίβεια, αλλά αν δεν παίζετε Mission Challenge που απαιτεί συγκρούσεις, θα πρέπει ιδανικά να τις αποφεύγετε σε οποιοδήποτε άλλο mode είστε. Το GT Sport επίσης το βοηθά που είναι εξαιρετικά εξυπηρετικό όταν πρόκειται για συστήματα χειρισμού. Δουλεύει με τα πάντα από controllers μέχρι και 7 διαφορετικές τιμονιέρες. Οι άνθρωποι που γνωρίζουν να το αντιμετωπίσουν με τη σοβαρότητα που του αξίζει μπορούν να έχουν μια όσο το δυνατόν ρεαλιστική εμπειρία.\nΤο GT Sport είναι επιπλέον και μια διαφωτιστική εμπειρία για έναν άλλο λόγο, πέρα από το να διδάξει σε κάποιον πως πραγματικά να αποδώσει καλά με αυτόν τον προσομοιωτή. Το Brand Central, όπου θα ξοδεύετε τα credits σας στα αυτοκίνητα από το Showroom, είναι γεμάτο με ζωτικής σημασίας πληροφορίες για αυτοκίνητα από όλο τον κόσμο. Κάθε τμήμα έχει μικρές αποθήκες που παρέχει πληροφορίες. Μάθετε τι είναι ικανά αυτά τα αυτοκίνητα να κάνουν in-game και την ιστορία των διαφόρων κατασκευαστών, ενώ παράλληλα ανακαλύψτε πραγματικές λεπτομέρειες όπως τη μέγιστη ισχύς, τη μετάδοση κίνησης και το βάρος.\nΑκόμα μία ωραία προσθήκη στο παιχνίδι είναι η νέα λειτουργία Photoshoot. Μπορείτε να πάρετε οποιοδήποτε αυτοκίνητο έχετε αγοράσει ή κερδίσει και να το ρυθμίσετε όπως θέλετε σε ένα ευρύ φάσμα τοποθεσιών για να τραβήξετε φωτορεαλιστικά in-game στιγμιότυπα και να τα μοιραστείτε με τους φίλους σας και την κοινότητα του GT. Με λίγη δημιουργικότητα και σωστό πείραγμα των ρυθμίσεων, μπορεί το αποτέλεσμα σας να κάνει κόσμο να νομίζει ότι βλέπει αληθινή φωτογραφία.\nΤέλος, μία από τις μεγαλύτερες προσθήκες στο Gran Turismo αυτής της γενιάς είναι το VR. Αυτό είναι και ένα από τα σημεία πώλησης αυτού του τίτλου και ήταν μια από τις πιο ευχάριστες εμπειρίες που είχαμε στο VR. Το κακό είναι όμως ότι δεν μπορείτε να αγωνιστείτε σε οποιδήποτε από τα αυτοκίνητα που είναι διαθέσιμα στο παιχνίδι, παρά μόνο σε κάποια επιλεγμένα που επιτρέπει το VR. Ακόμα και οι πίστες είναι περιορισμένες στην αρχή μέχρι να να αυξήσετε το level του οδηγού σας κάνοντας ένα ορισμένο αριθμό χιλιομέτρων στο παιχνίδι. Αλλά το ίδιο το VR είναι εξαιρετικό και εύκολα το καλύτερο συναίσθημα και η πιο ρεαλιστική πειστική εμπειρία αγώνων στο PSVR.\nΤα παιχνίδια racing είναι συχνά βιτρίνες της “ιπποδύναμης” του hardware και το Gran Turismo Sport δεν διαφέρει. Το Gran Turismo Sport είναι ένα πανέμορφο παιχνίδι που τρέχει ομαλά. Ο τρόπος που παίζουν τα φώτα και οι σκιές των αυτοκινήτων τονίζει τις λεπτομέρειες τους και τους κάνει να νιώθουν “υπαρκτά” στον κόσμο του. Υποστηρίζει επίσης HDR και ανάλυση 4K εάν διαθέτετε PlayStation 4 Pro και μια ικανή τηλεόραση, αν και ακόμα και στο κανονικό Playstation 4 σε 1080p ανάλυση εξακολουθεί να είναι ένα πανέμορφο παιχνίδι.\nΟ ήχος από την άλλη μας τα χαλάει λίγο. Έχει ωραία μουσική σε όλα τα σημεία του παιχνιδιού που δίνει το συναίσθημα Gran Turismo, αλλά οι ήχοι των αυτοκινήτων είναι πολύ ρηχοί. Δε δίνει τόσο την αίσθηση της δύναμης, δεν ακούμε φτερωτές από τουρμπίνες να κάνουν spool καλό ή σκασίματα δυνατά. Αυτά όλα χωρίς να λέμε ότι το παιχνίδι δεν ακούγεται, αλλά σίγουρα δεν είναι ο ήχος που περιμέναμε από ένα franchise τέτοιου όγκου που ήταν απών αρκετό καιρό.\nΔυστυχώς δεν πείθει\nΤο Gran Turismo Sport είναι ένα παιχνίδι που δεν είναι για άμεση αγορά. Αντιθέτως, είναι ένα παιχνίδι που πρέπει να επανεξεταστεί σε τρεις ή έξι μήνες. Υπάρχουν σίγουρα αρκετά που πρέπει η Polyphony Digital να δει. Ο χειρισμός του είναι καλός και το παχνίδι είναι όμορφο, με ένα Arcade mode και online στοιχεία που είναι καλά αλλά το Campaign δεν δίνει την αίσθηση της εκπλήρωσης και κλειδώνει τα πάντα τη στιγμή που για κάποιο λόγo δεν μπορείτε να συνδεθείτε online. Υπάρχουν επίσης πολύ λίγα αυτοκίνητα και πίστες που ελπίζουμε να διορθωθεί με δωρεάν DLC και όχι τα πάντα επι πληρωμής τη στιγμή που ήδη χρεώνεται full price και είναι μισό. Εάν λάβει την κατάλληλη υποστήριξη, μπορεί να μεταμορφωθεί σε πολύ αξιοσέβαστος τίτλος για τη σειρά. Προς το παρόν το Gran Turismo Sport αποτελεί μια βάση για μεγαλύτερα πράγματα.\nΠολύ όμορφο οπτικά\nΤο καλύτερο PSVR racing παιχνίδι\nΕνδιαφέρον προσέγγιση στο online κομμάτι\nΧρήζει αλλαγών και βελτιώσεων\nΜη επαρκές content\nΑπαιτεί συνεχή σύνδεση στο internet ακόμα και για single player\nTags Featured Gran Turismo Sport GT Sport Polyphony Digital PS4 PS4 Pro Sony